A picture containing text, screenshot, line, design

Description automatically generated

အကြမ်းဖက်ကမ္ဘာ

ရှေးဦးကမ္ဘာ့သမိုင်း

Manuscript

သင်ခန်းစာ သုံး

တတိယ ထောင်စုနှစ် အမှုတော်များ၊ ၂၀၁၂

မူပိုင်ခွင့် အားလုံးကန့်သတ်ထားပြီးဖြစ်သည်။ ဤစာအုပ်၏ မည်သည့် အပိုင်းကဏ္ဍကို မဆို ပညာနှင့် အရည်အသွေး သို့မဟုတ် ပြန်လည် ဆန်းစစ်ခြင်း သို့မဟုတ် ထင်မြင် သုံးသပ်ချက်ပေးခြင်း ရည်ရွယ်ချက်များအတွက် အတိုချုံး ကိုးကားမှု ပြုသည်များမှ လွဲ၍ ထုတ်ဝေသူ တတိယထောင်စုနှစ် အမှုတော်များ အင်ကော်ပိုရိတ်တက် 316 Live Oaks Blvd., Casselberry, Florida 32707 ၏ စာဖြင့် ရေးသား ခွင့်ပြုထားချက် မပါရှိဘဲ မည်သည့် ပုံစံ၊ မည်သည့် နည်းလမ်းဖြင့် ဖြစ်စေ အမြတ်အစွန်း ရရန် အလို့ငှာ ကူးယူ၊ ပွားများခြင်း မပြုရပါ။

တစ်နည်းနည်းနှင့် မပြထားလျှင် ကျမ်းအကိုးအကား အားလုံးသည် Good News Publishers ၏ အမှုတော်တစ်ခုဖြစ်သော Crossway ၏ 2001 ခုနှစ် ထုတ် ESV (English Standard Bible) သမ္မာကျမ်းစာ မှ ဖြစ်ပါသည်။ ခွင့်ပြုချက်ဖြင့် အသုံးပြုထားပါသည်။ မူပိုင်ခွင့် အားလုံး ကန့်သတ်ထားပြီး ဖြစ်ပါသည်။

သာ့ဒ်မစ်လ် အကြောင်း

၁၉၉၇ ခုနှစ်တွင် တည်ထောင်ခဲ့သော သာ့ဒ်မစ်လ် သည်အမြတ်အစွန်းကို အဓိက မထားသော ဧဝံဂေလိ ခရစ်ယာန် အမှုတော် တစ်ခု ဖြစ်ပါသည်။ သာ့ဒ်မစ်လ်က ပေးအပ်ရန် ရည်စူးထားသည်မှာ-

ကမ္ဘာကြီးအတွက် အခမဲ့ သမ္မာကျမ်းစာ ပညာရေး

ကျွန်ုပ်တို့၏ ပန်းတိုင်မှာ ကမ္ဘာတလွှားရှိ အမှုတော်အတွက် လုံလောက်သော လေ့ကျင့်ရည် ချို့တဲ့ ကင်းမဲ့သည့် သင်းအုပ်နှင့် ခရစ်ယာန် ခေါင်းဆောင် ထောင်ပေါင်း များစွာအား အခမဲ့ ခရစ်ယာန် ပညာရေးကို ပေးကမ်းရန် ဖြစ်ပါသည်။ ပြိုင်ဖက်ကင်းသော မီဒီယာစုံသင် စာသင်တိုက် သင်ရိုးကို အင်္ဂလိပ်၊ အာရဘစ်၊ တရုတ်၊ ရုရှ နှင့် စပိန် ဘာသာစကားများဖြင့် ထုတ်လုပ်ပြီး ကမ္ဘာ အနှံ့ ဖြန့်ဝေခြင်း အားဖြင့် ဤပန်းတိုင်ကို ကျွန်ုပ်တို့ ဖြည့်ဆည်းနေပါသည်။ ကျွန်ုပ်တို့၏ သင်ရိုးကို ကျွန်ုပ်တို့၏ မိတ်ဖက် အမှုတော်များအားဖြင့် အခြားသော ဘာသာစကား တစ်ဒါဇင်ကျော်သို့ ပြန်ဆိုလျက် ရှိပါသည်။ သင်ရိုးတွင် ရုပ်ပုံများက ထိန်းကျောင်းသော ဗီဒီယိုများ၊ ပုံနှိပ်ထားသော ညွှန်ကြားချက်များ နှင့် အင်တာနက် အရင်းအမြစ်များ ပါဝင်ပါသည်။ ၎င်းကို ကျောင်းများ၊ အုပ်စုများ၊ တစ်ဦးချင်း ပုဂ္ဂိုလ်များ၊ အွန်လိုင်းတွင်သာမက သင်ယူလေ့လာသော လူ့အဖွဲ့အစည်းများတွင်ပါ အသုံးပြုနိုင်အောင် ပုံစံဆွဲထားပါသည်။

နှစ်ပေါင်းများစွာအတွင်း အကောင်းဆုံး ပါဝင် ပစ္စည်းနှင့် အရည်အသွေး ရှိသော ဆုရ မီဒီယာစုံသင် သင်ခန်းစာများကို အလွန်ပင် တွက်ချေကိုက်စွာ ပြုစုထုတ်လုပ်ပေးသည့် နည်းစနစ်တစ်ခုကို ကျွန်ုပ်တို့ တိုးတက်ဖွံ့ဖြိုးလာစေခဲ့ပြီး ဖြစ်ပါသည်။ ကျွန်ုပ်တို့၏ စာရေးသူများနှင့် အယ်ဒီတာများသည် ဓမ္မပညာပိုင်းဆိုင်ရာ လေ့ကျင့်မှု ရှိထားပြီးသော ပညာပေးသူများ ဖြစ်ပါသည်။ ကျွန်ုပ်တို့၏ ဘာသာပြန်ဆိုသူများသည်လည်း သူတို့၏ ဦးတည် ဘာသာစကားများ၌ ဓမ္မပညာပိုင်းဆိုင်ရာ ကျွမ်းကျင် လိမ္မာသော ဒေသစကားပြောသူများ ဖြစ်ကြပါသည်။ ကျွန်ုပ်တို့၏ သင်ခန်းစာများတွင်လည်း ကမ္ဘာတလွှားမှ ထောင်ပေါင်းများစွာသော ဂုဏ်အသရေ ရှိ စာသင်တိုက် ပါမောက္ခများနှင့် သင်းအုပ်ဆရာများ၏ ထိုးထွင်းအမြင်များ ပါဝင်ပါသည်။ ဖြည့်စွက်ပြောရလျှင် ကျွန်ုပ်တို့၏ ရုပ်ပုံ ဒီဇိုင်နာများ၊ ပန်းချီဆရာများ၊ ထုတ်လုပ်သူများသည် လုံးဝဥဿုံ ခေတ်မှီသော ကရိယာများနှင့် နည်းလမ်းများကို သုံး၍ အမြင့်ဆုံး ထုတ်လုပ်မှု ဆိုင်ရာ စံနှုန်းများကို လိုက်နာထားပါသည်။

ကျွန်ုပ်တို့၏ ဖြန့်ချိရေး ဆိုင်ရာ ပန်းတိုင်များကို ပြီးမြောက်ရန် အတွက် သာ့ဒ်မစ်လ် အနေဖြင့် အသင်းတော်များ၊ စာသင်တိုက်များ၊ ကျမ်းစာကျောင်းများ၊ သာသနာပြုများ၊ ခရစ်ယာန် အသံလွှင့်သူများ၊ ဂြိုလ်တု ရုပ်မြင်သံကြား ဝန်ဆောင်မှုပေးသူများ၊ အခြားသော အဖွဲ့အစည်းများနှင့် မဟာဗျူဟာကျသော မိတ်ဖက်ဖြစ်မှုကို အခိုင်အမာ ပြုလုပ်ထားပါသည်။ ဤ ဆက်နွယ်မှုများကြောင့် ဒေသခံခေါင်းဆောင်များ၊ သင်းအုပ်ဆရာများ၊ စာသင်တိုက် စာသင်သားများသို့ ဗီဒီယို သင်ခန်းစာ အမြောက်အများကို ဖြန့်ဝေပေးနိုင်ခဲ့ပြီး ဖြစ်ပါသည်။ ကျွန်ုပ်တို့၏ ဝက်ဘ်ဆိုက်များ သည်လည်း ဖြန့်ချိရေး လမ်းကြောင်းများ အဖြစ် အသုံးတည့်နေသလို သင်၏ ကိုယ်ပိုင် လေ့လာသင်ယူ လူ့အဖွဲ့အစည်းကို မည်သို့ စတင်ရမည် ဆိုသည်နှင့် သက်ဆိုင်သည့် သင်ခန်းစာ ပစ္စည်းများ အပါအဝင် ကျွန်ုပ်တို့၏ သင်ခန်းစာများကို ထပ်ဆောင်းဖြည့်ဆည်းပေးရန် အတွက် နောက်ထပ် လိုအပ်သော ပစ္စည်းများကိုလည်း ပေးကမ်းပါသည်။

သာ့ဒ်မစ်လ်ကို အိုင်အာရ်အက်စ်က ကော်ပိုရေးရှင်း 501 C (3) အဖြစ်ဖြင့် အသိအမှတ်ပြုထားပါသည်။ ရက်ရောသည့် အသင်းတော်များ၏ အခွန်လွတ်ငြိမ်းခွင့် ရထားသည့် အလှူငွေများ၊ ဖောင်ဒေးရှင်းများ၊ စီးပွားရေး လုပ်ငန်းများနှင့် တစ်ဦးချင်း ပုဂ္ဂိုလ်များအပေါ်တွင် ကျွန်ုပ်တို့ အမှီပြုပါသည်။ ကျွန်ုပ်တို့၏ အမှုတော် အကြောင်း ပိုမိုသိရှိရန်နှင့် သင်မည်သို့ ပါဝင်နိုင်ကြောင်း လေ့လာရန် ကျေးဇူး ပြု၍ www.thirdmill.org သို့ ဝင်ရောက်ကြည့်ရှုနိုင်ပါသည်။

မာတိကာ

[နိဒါန်း 1](#_Toc137891435)

[စာပေဖွဲ့စည်းပုံ 2](#_Toc137891436)

[ကနဦးအကြမ်းဖက်မှုနှင့် မျှော်လင့်ချက် 2](#_Toc137891437)

[ဇာတ်ကြောင်းများ 2](#_Toc137891438)

[မျိုးရိုးစဉ်ဆက်များ 4](#_Toc137891439)

[နောက်ပိုင်းအကြမ်းဖက်မှုနှင့် မျှော်လင့်ချက် 5](#_Toc137891440)

[ဘုရားသခင်၏သားများ 5](#_Toc137891441)

[ကိုယ်ကြီးမားသောသူ 7](#_Toc137891442)

[နောက်ဆက်တွဲဖော်ပြချက် 8](#_Toc137891443)

[မူလအဓိပ္ပါယ် 9](#_Toc137891444)

[ဆက်သွယ်မှုများ 9](#_Toc137891445)

[ကနဦးအကြမ်းဖက်မှုနှင့် မျှော်လင့်ချက် 10](#_Toc137891446)

[နောက်ပိုင်း အကြမ်းဖက်မှုနှင့် မျှော်လင့်ချက် 19](#_Toc137891447)

[ပတ်သက်မှုများ 20](#_Toc137891448)

[ခေတ်သစ်ကျင့်သုံးမှု 21](#_Toc137891449)

[နိုင်ငံတော်စတင်ခြင်း 22](#_Toc137891450)

[အကြမ်းဖက်မှု 22](#_Toc137891451)

[ကယ်လွှတ်ခေါ်သွင်းခြင်း 23](#_Toc137891452)

[ဆက်လက်တည်မြဲခြင်း 24](#_Toc137891453)

[အကြမ်းဖက်မှု ဆက်လက်ဖြစ်ပျက်ခြင်း 25](#_Toc137891454)

[ယုံကြည်ခြင်း ဆက်လက်တည်မြဲခြင်း 25](#_Toc137891455)

[ပြီးပြည့်စုံခြင်း 26](#_Toc137891456)

[အကြမ်းဖက်မှုအဆုံးသတ်ခြင်း 26](#_Toc137891457)

[နောက်ဆုံး ကယ်တင်ခြင်း 27](#_Toc137891458)

[နိဂုံး 28](#_Toc137891459)

နိဒါန်း

ငယ်ရွယ်သောကလေးများသည် အန္တရာယ်ရှိသော အခြေအနေများထဲသို့ ကြောက်ရွံ့မှုကင်းစွာ မကြာခဏတိုးဝင်တတ်ကြသည်ကို သင်သတိပြုမိပါသလား။ သူတို့သည် ပတ်ဝန်းကျင်ကိုဂရုမစိုက်ဘဲ လမ်းလယ်တွင် လျှောက်သွားကြသည်။ ချွန်ထက်သောဓားများကို သတိမပြုဘဲကောက်ယူကြသည်။ တစ်ခါတစ်ရံသူတို့သည် သူစိမ်းများထံသွားကာ သူတို့လက်ကိုဆွဲပြီး ထိုသူများနှင့်အတူဝေးရာကို သွားတတ်ကြသည်—အခြားသူများထံမှဖြစ်ပေါ်လာနိုင်သော အကြမ်းဖက်မှုများကို သတိမူခြင်းလုံးဝ မရှိကြပါ။ သို့သော်၊ လောကကြီးတွင် ခက်ခဲမှုဒုက္ခမျိုးစုံ ပြည့်နေကြောင်း လူကြီးများသည်သိကြပါသည်။ သဘာဝဘေးအန္တရာယ်များသည် အသက်နှင့် ဥစ္စာပစ္စည်းများကို ဖျက်ဆီးသည်။ အနာရောဂါများကြောင့် ဝေဒနာခံစားရသည်။ စက်များသည် ကျွန်တော်တို့ကို ဒုက္ခပေးနိုင်သည်။ ထို့ပြင် အခြားသူကြောင့် ဖြစ်ပေါ်လာသောအန္တရာယ်သည် အားလုံးထက်အကြီးမားဆုံးအန္တရာယ်ဖြစ်နိုင်သည်ကို ကျွန်တော်တို့ သိသည်။ အမျိုးသားများနှင့် အမျိုးသမီးများသည် လူသားချင်းအပေါ် အကြမ်းဖက်လုပ်ရပ်များ၊ သတ်ဖြတ်ခြင်းနှင့် စစ်ပွဲများကို ကျူးလွန်ကြသည်။ လူ့သမိုင်းသို့မဟုတ် လက်ရှိဖြစ်ရပ်များကို သတိဖြင့် ကြည့်ပါက၊ လူသားများသည် ဤကမ္ဘာကြီးကို အကြမ်းဖက်မှုများဖြင့် ပြည့်နှက်စေကြောင်း ငြင်းဆိုရန် မဖြစ်နိုင်ပါ။

ကျွန်ုပ်တို့သည် ဤသင်ခန်းစာကို “အကြမ်းဖက်ကမ္ဘာ”ဟု ခေါင်းစဉ်တပ်ထားပြီး၊ ကမ္ဘာဦးကျမ်း ၄:၁–၆:၈ တွင်မောရှေဖော်ပြထားသော လူသားတို့အပြစ်၌ကျဆုံးပြီးနောက် ကမ္ဘာကြီးတွင်ဖြစ်ပျက်ခဲ့ သော ပြဿနာများနှင့် အကြမ်းဖက်မှုများအကြောင်းကို လေ့လာပါမည်။ ဤအခန်းများတွင်၊ လူသားများ သည် ကမ္ဘာကြီးကို အကြမ်းဖက်မှုများဖြင့်ပြည့်စေပုံနှင့် ထိုဒုက္ခများကို ဘုရားသခင် မည်သို့တုံ့ပြန်ပုံတို့ ကို မောရှေဖော်ပြခဲ့သည်။ ကမ္ဘာဦးကျမ်း၏အောက်ပါအပိုင်းသုံးပိုင်းကို ကျွန်ုပ်တို့ လေ့လာသုံးသပ်ပါ မည်။ ဦးစွာ၊ ဤအကြောင်းအရာ၏စာပေဖွဲ့စည်းပုံကို ကြည့်ပါမည်။ ဒုတိယ၊ ဤအခန်းများ၏ မူလ အဓိပ္ပာယ်ကို အာရုံစိုက်ပါမည်။ တတိယအနေနှင့်၊ ကျွန်ုပ်တို့၏ကာလတွင် ဤကျမ်းပိုဒ်များကို လက်တွေ့ ကျင့်သုံးရန် ဓမ္မသစ်ကျမ်းသည် မည်ကဲ့သို့ သွန်သင်ထားသည်ကို လေ့လာပါမည်။ ကမ္ဘာဦး ၄:၁–၆:၈ ၏ စာပေဖွဲ့စည်းပုံကို ဦးစွာကြည့်ကြပါစို့။

စာပေဖွဲ့စည်းပုံ

ကမ္ဘာဦးကျမ်းရှိ ဤအခန်းများတွင် မတူညီသောအကြောင်းအရာများစွာ၊ ဇာတ်ကြောင်းနှင့် မျိုးရိုးစဉ်ဆက်နှစ်မျိုးလုံး စသည်တို့ပါဝင်သည်။ ယခု၊ ဤရှုပ်ထွေးမှုများကြောင့် အခန်းများသည် အလွန် လိုက်ဖက်မှုမရှိဟု ကျွန်ုပ်တို့အား မကြာခဏထင်မြင်စေခဲ့သည်။ သို့သော် ကမ္ဘာဦးကျမ်း၏ဤအပိုင်းကို ပို၍အနီးကပ်လေ့လာသောအခါ၊ ၎င်းသည် စုစည်းထားသော ရည်ရွယ်ချက်ဖြင့် ဂရုတစိုက်ဖန်တီးထား သော စာပေလက်ရာတစ်ခုဖြစ်ကြောင်း တွေ့ရပါမည်။ ကမ္ဘာဦး ၄:၁–၆:၈ ကိုကြည့်သောအခါ၊ ကမ္ဘာဦး ကျမ်း၏ ဤအပိုင်းကိုအဓိကအပိုင်းနှစ်ပိုင်း ပိုင်းခြားထားသည်ကို တွေ့ရသည်။ ပထမအပိုင်းတွင် ၄:၁–၅:၃၂ ပါ၀င်ပြီး၊ ၎င်းကို "ကနဦးအကြမ်းဖက်မှုနှင့် မျှော်လင့်ချက်" ဟူ၍ ခေါင်းစဉ်တပ်ထားပါသည်။ ဒုတိယအပိုင်း၌ ၆:၁-၈ ပါ၀င်ပြီး၊ ၎င်းကို “နောက်ပိုင်းအကြမ်းဖက်မှုနှင့် မျှော်လင့်ချက်” ဟုခေါ်သည်။

ကနဦးအကြမ်းဖက်မှုနှင့် မျှော်လင့်ချက်

ကမ္ဘာဦးကျမ်း ၄–၅ တွင် အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်၏ ကနဦး အဖြစ်အပျက်ကို အပိုင်းလေးပိုင်း ပိုင်းခြားထားပြီး၊ ယင်းအပိုင်းများသည် ဇာတ်ကြောင်းနှင့် မျိုးရိုးစဉ် ဆက်များ တူညီသည့်ပုံစံနှစ်စုံ ဖြစ်သည်\_ ၄:၁-၁၆ သည် ၄:၂၅-၂၆ ၏ဒုတိယဇာတ်ကြောင်းကို ယှဉ်ပြပြီး၊ ၄:၁၇-၂၄ သည် ၅:၁-၃၂ ရှိ ဒုတိယမျိုးရိုးစဉ်ဆက်နှင့် ကိုက်ညီသည့် မျိုးရိုးစဉ်ဆက်ပုံစံဖြစ်သည်။ တူညီသောဇာတ်ကြောင်းများကြားမှ ဆက်စပ်မှုအချို့ကို လေ့လာခြင်းဖြင့် ဤအကြောင်းအရာများကို ဆန်းစစ်ပြီး၊ မျိုးရိုးစဉ်ဆက်နှစ်ခုကြား ပြိုင်ဆိုင်မှုများကို ကျွန်ုပ်တို့အာရုံစိုက်ပါမည်။

ဇာတ်ကြောင်းများ

ပထမတွင်၊ မောရှေသည် အပြစ်သားကာဣနအကြောင်း ဇာတ်လမ်းတစ်ပုဒ်ကို ၄:၁-၁၆ တွင် စတင်ရေးသားခဲ့သည်။ ဤကျမ်းပိုဒ်သည် ကာဣနသည် မနာလိုဒေါသအမျက်ထွက်ကာ သူ၏ညီ အာဗေလကို သတ်ခဲ့ချိန်၏ လူသိများသောမှတ်တမ်းဖြစ်သည်။ ဤကျမ်းပိုဒ်ကို ကျွန်ုပ်တို့ပို၍ အနီးကပ် ကြည့်သောအခါ၊ ၎င်းသည် အဆင့်ငါးဆင့် ပိုင်းခြားထားကြောင်း ထင်ရှားသည်။ အခန်းငယ် ၁-၂က တွင် ကာဣနနှင့် အာဗေလတို့ တညီတညွတ်တည်း နေထိုင်ခြင်းဖြင့် ဇာတ်လမ်းသည်အစပြုပါသည်။ သို့တိုင်၊ ကျွန်ုပ်တို့သည် အခန်းငယ် ၁၆ ပါ ဇာတ်ကြောင်း၏အဆုံးကို ကြည့်သောအခါတွင်၊ အလွန်ခြားနားသော အခြေအနေတစ်ခုကို တွေ့ရှိရသည်။ ကာဣနသည် တစ်ဦးတည်းဖြစ်ခဲ့ပြီး၊ ကောင်းမွန်သောပြည်၊ သူ၏ မိသားစု၊ ဘုရားသခင်၏ အထူးမျက်မှောက်တော်ထံမှ နှင်ထုတ်ခံရသည်။

အခန်းငယ် ၂ခ-၇ တွင်တွေ့ရသော ဇာတ်လမ်း၏ဒုတိယအဆင့်သည်၊ ကာဣနအနေဖြင့် အာဗေလကိုသတ်သည့် အဖြစ်အပျက်များ၊ အထူးသဖြင့် ဘုရားသခင်အားပူဇော်သောယဇ်များကြား ခြားနားချက်ကို ဖော်ပြသည်။ ရိုးရှင်းစွာပြောရလျှင်၊ အာဗေလ၏ပူဇော်သက္ကာကို ဘုရားသခင်နှစ်သက် တော်မူသော်လည်း ကာဣန၏ယဇ်ကို ငြင်းပယ်ခဲ့သည်။ ဘုရားသခင်သည် ကာဣနအား သူ့အပေါ် လွှမ်းမိုးရန်ကြိုးစားနေသော အပြစ်၏တန်ခိုးအကြောင်းကိုလည်း သတိပေးခဲ့သည်၊ သို့သော် ကာဣန သည်ဂရုမစိုက်ပါ။ ဤဇာတ်ကြောင်း၏ တတိယအပိုင်း၊ အခန်းငယ် ၈ သည် ဤဇာတ်လမ်း၏ အချိုး အကွေ့ကို ပုံဖော်ထားသည်။ ဤအပိုင်းတွင်၊ ကာဣနသည် သူ၏ညီအာဗေလကို သတ်ပစ်ခဲ့သည်။ ကာဣနနှင့် အာဗေလတို့သည် ယဇ်ပူဇော်ရာအရပ်မှ လယ်ကွင်းထဲသို့ ထွက်သွားကြရာ၊ ဘုရားသခင် သတိပေးတော်မူသည့်အတိုင်း၊ အပြစ်သည် ကာဣနကိုလွှမ်းမိုးပြီး၊ လူ့သမိုင်းတွင် ပထမဆုံးသော လူသတ်သမားအဖြစ်သို့ ကျရောက်စေခဲ့သည်။ဤဇာတ်ကြောင်း၏စတုတ္ထအပိုင်းသည် အခန်းငယ် ၉-၁၅ တွင် တွေ့ရပြီး၊ ကာဣနအား ဘုရားသခင်ပေးတော်မူသော ကျိန်ခြင်းနှင့် ကာကွယ်မှုကို ဖော်ပြသည်။ ဘုရားသခင်သည် ကာဣနအား ဧဒင်ပြည်မှ ဝေးကွာစွာ လှည့်လည်သွားလာရန် နှင်ထုတ်ခြင်းဖြင့် ကျိန်သော်လည်း၊ အခြားလူများ၏တိုက်ခိုက်ခြင်းရန်မှလည်း ကာကွယ်ပေးခဲ့သည်။

ထို့ကြောင့် ကမ္ဘာဦးကျမ်း ၄-၅ သည်ကာဣန၏ ကြောက်မက်ဖွယ်ကောင်းသော အပြစ် ဇာတ်လမ်းဖြင့် အစပြုသည်ကို ကျွန်ုပ်တို့ မြင်တွေ့ရသည်။ အပြစ်ကြောင့် ယိုယွင်းသွားခဲ့ပြီး သူ၏ ဖြောင့်မတ်သောညီအာဗေလကို အမှန်တကယ်သတ်ပစ်ခဲ့သောကြောင့် ရလဒ်အနေဖြင့်၊ သူသည် ဘုရားသခင်၏ကောင်းချီးမင်္ဂလာအရပ်မှ ဝေးကွာစွာနေထိုင်ရန် စီရင်ခံရသည်။

ကမ္ဘာဦးကျမ်း ၄-၅ ၏အဖွင့်ဇာတ်ကြောင်း၏ဖွဲ့စည်းပုံကို ယခုကျွန်ုပ်တို့တွေ့မြင်ရပြီးနောက်၊ ၄:၂၅-၂၆ ရှိ တူညီသောဇာတ်ကြောင်းဖြစ်သည့် ဤအခန်းများတွင်ပါရှိသော ဒုတိယဇာတ်ကြောင်းကို ကြည့်သင့်သည်။ ဤကျမ်းပိုဒ်သည် အပြစ်သားကာဣနမှ အာဒံ၏တတိယသားဖြစ်သော ဖြောင့်မတ်သူ ရှေသထံသို့ အာရုံပြောင်းစေပါသည်။

ဖြောင့်မတ်သူရှေသ၏အကြောင်းတင်ပြချက်ကို အတိုချုံး၍ အဆင့်သုံးဆင့်ခွဲထားသည်။ ပထမ၊ ၄:၂၅ တွင်၊ ဧဝသည် ရှေသကိုမွေးဖွားသည်။ ဤတင်ပြချက်၏ဒုတိယအဆင့်သည် ၄:၂၆က တွင် ရှေသ၌ သားဧနုတ်ရှိသည်ကို မောရှေ၏မှတ်သားခြင်းတွင် တွေ့ရသည်။ ဤဖြစ်ရပ်နှင့်ပတ်သက်၍ အချက်အ လက်များစွာ မသိရှိရသော်လည်း၊ မောရှေသည် ၄:၂၆ခ တွင် တတိယအဆင့်ဖြင့် ဧနုတ်မွေးဖွားခြင်းကို တင်ပြခဲ့ပြီး၊ ဤမိသားစု၏ဝိညာဉ်ရေးစရိုက်လက္ခဏာဆိုင်ရာ မှတ်ချက်ကို ထည့်သွင်းခဲ့သည်။ ၄:၂၆ခ တွင် မောရှေသည် ဤစကားများကို ရေးသားခဲ့သည်\_

ထိုကာလ၌ ထာဝရဘုရား၏နာမတော်ကို အမှီပြု၍ကိုးကွယ်စ ပြုကြလေ၏ (ကမ္ဘာဦးကျမ်း ၄း၂၆ခ)။

ရိုးရှင်းစွာပြောရလျှင်၊ ရှေသနှင့် ဧနုတ်တို့သည် ဘုရားသခင်ထံ ဆုတောင်းပဌနာပြုသူများ ဖြစ်ကြသည်။ အပြစ်ရှိသောကာဣနနှင့်မတူဘဲ၊ ဤသူတို့သည် ဘုရားသခင်ရှေ့တော်၌ ဖြောင့်မတ် ကြပြီး၊ သစ္စာရှိစွာဝတ်ပြုခြင်းနှင့် ဆုတောင်းခြင်းအားဖြင့် ဤဖြောင့်မတ်ခြင်းကို သရုပ်ပြကြသည်။

မျိုးရိုးစဉ်ဆက်များ

ဤတူညီသောဇာတ်ကြောင်းများ၏ အခြေခံကွဲလွဲချက်များကို စိတ်ထဲတွင်မှတ်သားထားပြီး၊ ယခု ကျွန်ုပ်တို့သည် အခန်း ၄-၅ ရှိ တူညီသောမျိုးရိုးစဉ်ဆက်များကိုလေ့လာသင့်ပါသည်။ ကမ္ဘာဦးကျမ်း ၄–၅ ၏ မျိုးရိုးစဉ်ဆက်များသည် ဇီဝမျိုးနွယ်၏ မထင်မရှားမှတ်တမ်းများထက် အနည်းငယ် သာလွန်ပုံ ရပြီး၊ ယင်းအကြောင်းကြောင့် အနက်ပြန်သူများစွာသည် ၎င်းတို့၏အရေးကြီးမှုကို လျစ်လျူရှုကြသည်။ သို့တိုင်၊ မျိုးရိုးစဉ်ဆက်များကို အနီးကပ်လေ့လာခြင်းသည် ခေတ်ဦးသမိုင်း၏ဤအပိုင်းကို မောရှေရေး သားရသည့်ရည်ရွယ်ချက်များကို ဖြည့်ဆည်းပေးသည့် မရှိမဖြစ်လိုအပ်သောအချက်အလက်များ ပါဝင် ကြောင်း ဖော်ပြသည်။

တစ်ဖက်တွင်၊ ပထမမျိုးရိုးစဉ်ဆက်သည် ကာဣန၏အပြစ်မျိုးရိုးကို ၄:၁၇-၂၄ တွင် မှတ်တမ်း တင်ထားသည်။ ဤအခန်းငယ်များတွင်၊ မောရှေသည် ကာဣန၏သားစဉ်မြေးဆက်များကို စာရင်း ပြုစုပြီး အပြစ်သည်ဤမိသားစုကို မာနကြီးသူ၊ ဝါကြွားသူ၊ အန္တာရယ်ရှိသောမျိုးနွယ်အဖြစ်သို့ ပြောင်းလဲ သွားစေပုံကို ဆင်ခြင်သုံးသပ်ခဲ့သည်။ ဒုတိယမျိုးရိုးစဉ်ဆက်တွင် ရှေသ၏ဖြောင့်မတ်သောအမျိုးအနွယ် ကို ၅:၁-၃၂ တွင်တွေ့ရသည်။ ဤကျမ်းပိုဒ်တွင်၊ မောရှေသည် ရှေသ၏မိသားစုမှ အရေးကြီးသောအမည် များစွာကို မှတ်တမ်းတင်ခဲ့သည်။ သို့တိုင်၊ ကာဣန၏အမျိုးအနွယ်နှင့် ဆန့်ကျင်လျှက် ဤမိသားစုသည် ဖြောင့်မတ်တည်ကြည်ခြင်းနှင့်သစ္စာစောင့်ခြင်းတွင် ဆက်လက်တည်ရှိနေခဲ့သည်။

ဤရည်ရွယ်ချက်ကို ကျွန်ုပ်တို့တွေ့မြင်နိုင်သည့်နည်းလမ်းတစ်ခုမှာ မောရှေသည် စာရင်းနှစ်ခု စလုံးတွင် အမည်နှစ်ခုကိုထည့်သွင်းထားသည်ကို သတိပြုရန်ဖြစ်သည်။ ကာဣန၏မျိုးရိုးစဉ်ဆက်နှင့် ရှေသ၏မျိုးရိုးနှစ်ခုစလုံးတွင် ဧနောက်နှင့် လာမက်အမည်များပါရှိပြီး၊ မောရှေသည် ဤသူတစ်ဦးချင်းကို ထင်ရှားစွာခွဲခြားထားသည်။ ဧနောက်အမည်ရှိသော လူနှစ်ယောက်အကြောင်း မောရှေပြောခဲ့သောအရာ ကို ဦးစွာသုံးသပ်ကြည့်ပါ။ ကမ္ဘာဦး ၄:၁၇ တွင် ကာဣန၏သားစဉ်မြေးဆက်မှ ဧနောက်အကြောင်း ဤသို့ဖတ်ရသည်\_

ကာဣနသည်လည်း မြို့ကိုတည်၍မိမိသား၏ အမည်အလိုက်၊ ထိုမြို့ကို ဧနောက်မြို့ဟု သမုတ်လေ၏ (ကမ္ဘာဦးကျမ်း ၄း၁၇)

ကာဣနနှင့် သူ၏သားဧနောက်သည် မြို့ကို ဧနောက်အမည်ဖြင့် ဂုဏ်ယူဝင့်ကြွားစွာဖြင့် ချီးမြှောက်ခဲ့သည်။ ရှေသ၏အမျိုးအနွယ်ဖြစ်သော ဧနောက်အကြောင်း မောရှေ ရေးထားသည်ကို သတိပြုမိသောအခါ ဤမှတ်ချက်၏အရေးပါမှုကို ကျွန်ုပ်တို့ မြင်တွေ့နိုင်သည်။ ၅:၂၄ တွင် မောရှေသည် ရှေသ၏ဧနောက်ကို ဤနည်းဖြင့် မှတ်ချက်ပေးခဲ့သည်\_

ဧနောက်သည် ဘုရားသခင်နှင့်အတူ သွားလာ၏။ နောက်တဖန် သူသည်မရှိ အကြောင်းမူကား၊ ဘုရားသခင် သိမ်းယူတော်မူသောကြောင့်တည်း (ကမ္ဘာဦးကျမ်း ၅း၂၄)။

အပြစ်သားဧနောက်နှင့် ဖြောင့်မတ်သူဧနောက်ကြားတွင် ပို၍သိသာထင်ရှားသော ခြားနားမှုကို ဤနေရာတွင်တွေ့သည်ထက် စိတ်ကူးကြည့်ရန် ခက်ခဲပေလိမ့်မည်။

ဧနောက်အမည်ရှိ လူနှစ်ယောက်ကြားတွင် ကွဲလွဲမှုများအပြင်၊ မောရှေသည် ကာဣနအမျိုးရှိ လာမက်နှင့် ရှေသအမျိုးရှိလာမက်ကိုလည်း ဖော်ပြခဲ့သည်။ တစ်ဖန်၊ ဤလူနှစ်ယောက်ကြားတွင် ကြီးမားသော ဆန့်ကျင်မှုများ ဖြစ်ပေါ်လာသည်။ တစ်ဖက်တွင်၊ ကာဣနမျိုးဆက်မှလာမက်သည် ကြောက်မက်ဖွယ်ကောင်းသောသဏ္ဌာန်ဖြစ်သည်။ ကမ္ဘာဦးကျမ်း ၄:၂၃-၂၄ တွင် လာမက်သည် လူသတ်သမားဖြစ်ပြီး၊ သူသည်လူသတ်မှုလုပ်ရပ်အတွက် ဂုဏ်ယူသူဖြစ်ကြောင်း ဖော်ပြသည်။ ဆန့်ကျင်ဘက်အားဖြင့်၊ ရှေသမျိုးရိုးမှ လာမက်၏စရိုက်လက္ခဏာကိုပြသရန်၊ မောရှေသည် သူ၏သားကိုမွေးဖွားချိန်တွင် လာမက်၏စကားများကို ၅:၂၉ တွင်မှတ်တမ်းတင်ခဲ့သည်\_

ဤသူသည်ကား၊ ထာဝရဘုရားကျိန်တော်မူသော မြေ၌လုပ်၍ ပင်ပန်းစွာ ခံရသောငါတို့အား သက်သာစေသောသူဖြစ်လိမ့်မည်ဟူ၍ သူ့ကိုနောဧ ဟူသော အမည်ဖြင့် [လာမက်] မှည့်လေ၏ (ကမ္ဘာဦး ၅:၂၉)။

သမ္မာကျမ်းစာခေတ်ထုံးစံအတိုင်း၊ ရှေသမျိုးရိုးမှလာမက်သည် အာဒံနှင့်ဧဝလက်ထက်တွင် ဘုရားသခင်ကျိန်ဆိုခဲ့သော ဆိုးရွားသောဘဝအခြေအနေမှ လွတ်မြောက်လာမည်ဟု မျှော်လင့်ကြောင်း ဖော်ပြသည့်အနေဖြင့် သူ၏သားကို ဘုရားသခင်ထံဆုတောင်းပြီး အမည်ပေးခဲ့သည်။

ကမ္ဘာဦးကျမ်း ၄-၅ သည် ကနဦးအကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်၏ ပုံစံကို မည်သို့ဖော်ပြသည်ကို ယခု ကျွန်ုပ်တို့သတိပြုပြီးဖြစ်ရာ၊ ကျွန်ုပ်တို့သည် ကမ္ဘာဦး ၆:၁-၈ တွင် တွေ့ရသည့်အတိုင်း အကြမ်းဖက်မှုနှင့်မျှော်လင့်ချက်၏ဒုတိယမြောက်အဖြစ်အပျက်ကို လေ့လာသင့် သည်။

နောက်ပိုင်းအကြမ်းဖက်မှုနှင့် မျှော်လင့်ချက်

ဤအခန်းငယ်များကို ကျွန်ုပ်တို့ပိုမိုနီးကပ်စွာကြည့်သောအခါ၊ ၆:၁-၈ ကို အဆင့်သုံးဆင့်ခွဲထား သည်\_ပထမ၊ အခန်းငယ် ၁-၃ ကို “ဘုရားသခင်၏သားတော်များ” ဟု လူသိများသောစရိုက်လက္ခဏာ များကို တွေ့ရသည်။ ဒုတိယ၊ အခန်းငယ် ၄-၇ သည် “ကိုယ်ကြီးမားသောသူ” ဟုခေါ်သော အခြားစရိုက် လက္ခဏာများကို အထူးပြုသည်။ ဤအဆင့်နှစ်ဆင့်ပြီးနောက်၊ အခန်းငယ် ၈ တွင် လွတ်မြောက်ခြင်း ဆိုင်ရာမျှော်လင့်ချက်ရှိသောသူ နောဧကို တစ်ဖန်ပြန်၍ဖော်ပြထားသည့် နောက်ဆက်တွဲဖော်ပြချက် တစ်ခုကို မောရှေ ထပ်လောင်းပြောကြားခဲ့သည်။

ဘုရားသခင်၏သားများ

ဤအခန်းငယ်များ၏ အဓိကအဆင့်နှစ်ဆင့်သည် ကမ္ဘာမြေကြီးပေါ်တွင် ဖြစ်ပျက်ခဲ့သော ဘေးအန္တာရယ်အဖြစ်အပျက်များနှင့် ထိုဖြစ်ရပ်များကို ဘုရားသခင် မည်သို့တုံ့ပြန်ကြောင်းကို ဖော်ပြ သည်။ ဘုရားသခင်၏သားများ၏ဘေးအန္တာရယ်နှင့် ၆:၁-၃ တွင်ဘုရားသခင်၏တုံ့ပြန်မှုကို ဦးစွာကြည့် ကြပါစို့။ ဝမ်းနည်းစရာမှာ၊ ဤအခန်းငယ်များသည် ကမ္ဘာဦးကျမ်းတွင် အနက်ပြန်ရန်အခက်ဆုံးများထဲမှ တစ်ခုဖြစ်သည်။ အဓိကအခက်အခဲသည် အခန်းငယ် ၂ ရှိ ဤစကားလုံးများကိုအာရုံစိုက်သည်\_

ဘုရားသခင်၏သားတို့သည် လူသမီးတို့ လှကြောင်းကိုမြင်၍၊ ကိုယ်စိတ်ရှိသည်အတိုင်း စုံဘက်ကြ၏ (ကမ္ဘာဦး ၆း၂)။

မောရှေသည် ဤဘုရားသခင်၏သားများနှင့် လူသမီးများသည်မည်သူဖြစ်သည်ကို အတိအကျ မရှင်းပြခဲ့ပါ။ ထင်ရှားသည်မှာ၊ သူသည် သူ၏မူလစာဖတ်သူများအနေဖြင့် မည်သည့်အရာဆိုလိုသည်ကို နားလည်ရန် မျှော်လင့်ထားပုံရသည်။ သို့သော် ခေတ်သစ်စာဖတ်သူများအနေဖြင့် ဤစရိုက်လက္ခဏာ များ၏အထောက်အထားတို့ကို မေးခွန်းထုတ်ခြင်းမရှိဘဲ ဖြေရှင်းရန်သည်မဖြစ်နိုင်ပါ။

အဓိပ္ပာယ်ဖွင့်ဆိုမှုသမိုင်းတွင်၊ ကျိုးကြောင်းဆီလျော်သော အထောက်အထားသုံးခုကို အကြံပြု ထားသည်။ ရှေးဦးစွာ၊ ဘုရားသခင်၏သားတို့သည် ကာဣနမှဆင်းသက်လာသော မိန်းမများနှင့် လက်ထပ်သော ရှေသ၏မျိုးဆက်ဖြစ်ပေမည်။ ကမ္ဘာဦးကျမ်း အခန်းကြီး ၄-၅ တွင် ရှေသ၏မျိုးဆက်နှင့် ကာဣန၏မျိုးဆက်တို့ကြား ကွဲလွဲမှုများရှိခြင်းကြောင့် ဤအဓိပ္ပာယ်ဖွင့်ဆိုချက်သည် အကျိုးကျေးဇူး အချို့ရှိသည်။ ဒုတိယရွေးချယ်မှုသည် ဘုရားသခင်၏သားတို့သည် ကောင်းကင်တမန်များဖြစ်နိုင်ပြီး၊ လူသားတို့၏သမီးများသည် လူသားများသာဖြစ်သည်။ ယောဘ ၁:၆ နှင့် ဆာလံ ၂၉:၁ ကဲ့သို့သော ကျမ်းပိုဒ်များတွင် ဓမ္မဟောင်းကျမ်းတွင် ကောင်းကင်တမန်များကို “ဘုရားသခင်၏သားတော်” ဟု မကြာခဏ ခေါ်ဝေါ်ကြသောကြောင့် ဤရှုမြင်ပုံသည်လည်း အကျိုးကျေးဇူးအချို့ရှိသည်။ တတိယ ရွေးချယ်မှုမှာ ကျေးလက်လယ်သမားအမျိုးသမီးများကို ယူသောဘုရင်များ သို့မဟုတ် မြင့်မြတ်သူများ အဖြစ် ဘုရားသခင်၏သားတော်များကို နားလည်ရန်ဖြစ်သည်။ ဤရှုမြင်ပုံမှာလည်း အကျိုးရှိသည်။ အကြောင်းမှာ ၂ ဓမ္မရာဇဝင် ၇:၁၄ နှင့် ဆာလံ ၂:၇ တို့တွင် ဒါဝိဒ်၏သားကို ဘုရားသခင်၏သားတော်ဟု ခေါ်ဝေါ်သကဲ့သို့၊ ရှေးအရှေ့အလယ်ပိုင်းရှိ ဘုရင်များအား ဘုရားသခင်၏သားများဟု ခေါ်ဝေါ်ကြသည်။ ဤတတိယအဓိပ္ပာယ်ကို ကျွန်ုပ်နှစ်သက်သော်လည်း၊ ရာထူးနှင့် ပတ်သက်၍ သတ်မှတ်မှုမျိုးမဖြစ်သင့် ပါ။ ဤပုဂ္ဂိုလ်များသည် မည်သူဖြစ်သည်သေချာမသိနိုင်သော်လည်း၊ သူတို့ဆောင်ရွက်ခဲ့သည့်အရာများ ကို သေချာသိနိုင်ပါသည်။ ကမ္ဘာဦးကျမ်း ၆:၂ တွင်ကျွန်ုပ်တို့ဤသို့ဖတ်ခဲ့သည်ကိုသင်မှတ်မိလိမ့်မည်\_

ဘုရားသခင်၏သားတို့သည် [လူသမီးတို့] လှကြောင်းကိုမြင်၍၊ ကိုယ်စိတ်ရှိသည်အတိုင်း စုံဘက်ကြ၏ (ကမ္ဘာဦး ၆း၂)။

ဤသည်မှာ တရားဝင်လက်ထပ်ခြင်းအတွက် ဓမ္မဟောင်းကျမ်း၏ သာမာန်အသုံးအနှုန်းမဟုတ်၊ အမျိုးသမီးများနှင့် ၎င်းတို့၏မိသားစုများသည် ဤဆက်ဆံရေးမျိုးကို သဘောမတူကြောင်း အခိုင်အမာ အကြံပြုထားသည်။ ၎င်းအစား၊ ဘုရားသခင်၏သားတော်များသည် အခွင့်အာဏာကြီးသော မြင့်မြတ်သူ များဖြစ်နိုင်ပြီး၊ အမျိုးသမီးများကို၎င်းတို့၏သဘောဆန္ဒမပါဘဲ အတင်းအကျပ်ဖမ်းဆီးခေါ်ဆောင် ပေါင်းသင်းကြသည်။ ဤနေရာ၌ဘုရားသခင်၏သားများဟူသော အသုံးအနှုန်းသည် ဤအမျိုးသမီးများ ကို အလိုရှိသည်အလျောက် မုဒိမ်းကျင့်သည်ဟုပင်ဆိုနိုင်သည်။ အဖြစ်အပျက်အားလုံးတွင်၊ ကာဣနနှင့် သူ၏သားမြေးများ၏ လုပ်ရပ်များသည် အစောပိုင်းတွင်နမူနာပြခဲ့သော အကြမ်းဖက်မှုများ၏အခြား နယ်ပယ်ဖြစ်သည့် အမျိုးသမီးများအားအကြမ်းဖက်မှုသို့ ရောက်ရှိသွားသည်။

ဘုရားသခင်၏သားများ၏အန္တာရယ်ကို မောရှေဖော်ပြပြီးနောက်၊ သူသည် သူ၏အဓိက အကြောင်းအရာဖြစ်သော—ဤဖြစ်ရပ်များအပေါ် ဘုရားသခင်တုံ့ပြန်မှုအကြောင်းသို့ လှည့်သွားခဲ့သည်။ ကမ္ဘာဦး ၆း၃ တွင် ဤစကားလုံးများကို ကျွန်ုပ်တို့ ဖတ်ရသည်\_

ထာဝရဘုရားကလည်း ငါ့ဝိညာဉ်သည် လူတို့တွင် အစဉ်မဆုံးမရ။ အကြောင်းမူကား လူတို့သည် အသားဖြစ်၏။ သူ၏အသက်တန်းသည်လည်း၊ အနှစ်တရာနှစ်ဆယ်ဖြစ်စေဟု မိန့်တော်မူ၏ (ကမ္ဘာဦး ၆း၃)။

ဘုရားသခင်သည် လူသားမျိုးနွယ်အား ရက်စက်ကြမ်းကြုတ်မှုဖြစ်စေသော အပြစ်တရားများကို ဆက်လက်ငြီးငွေ့လာကာ၊ ဤအကျင့်ပျက်ခြစားမှုကို ထာဝစဉ်သည်းခံမည်မဟုတ်ကြောင်း ကြေငြာခဲ့ သည်။ မည်သို့ပင်ဆိုစေကာမူ၊ ဘုရားသခင်သည် သူ၏တရားစီရင်ခြင်းကို မပြုလုပ်မီ နောက်ထပ်အနှစ် တစ်ရာ့နှစ်ဆယ်အသက်ရှင်ခွင့် လူသားမျိုးနွယ်ကိုခွင့်ပြုရန် ကြင်နာစွာဆုံးဖြတ်ခဲ့သည်။

ကမ္ဘာမြေကြီးပေါ်ရှိ ဒုတိယမြောက်လုပ်ဆောင်မှုများနှင့် ဘုရားသခင်၏တုံ့ပြန်မှုကို ကိုယ်ကြီး မားသောသူ၏မှတ်တမ်းဖြစ်သော ကမ္ဘာဦးကျမ်း ၆:၄-၇ တွင် တွေ့ရသည်။

ကိုယ်ကြီးမားသောသူ

အခန်းငယ် ၄ တွင် နောက်ထပ်ဘေးအန္တာရယ်ဖြစ်စေနိုင်သည့် အခြေအနေများအကြောင်း ဦးစွာ ဖတ်ရသည်\_

ဘုရားသခင်၏သားတို့သည်၊ လူသမီးတို့နှင့် ဆက်ဆံ၍ ရသောသားတို့သည်၊ အားကြီးသောသူ၊ ရှေးကာလမှစ၍၊ ကျော်စောသောသူ ဖြစ်ကြ၏ (ကမ္ဘာဦး ၆း၄)။

ယခု၊ အချို့သော ရှေးသမ္မာကျမ်းစာများသည် Septuagint ကို ရိုးရှင်းစွာလိုက်နာပြီး ဟေဗြဲ စကားလုံး “Nephilim” ကို “ဧရာမလူကြီးများ” အဖြစ် ဘာသာပြန်ဆိုကြသည်။ သို့သော် ဤအနက်ပြန် သည် စကားလုံး၏ရည်ညွှန်းချက်များကို မဖော်ပြသောကြောင့် မပြည့်စုံပါ။ ပညာရပ်ဆိုင်ရာထင်မြင် ချက်သည် ဝေါဟာရ၏တိကျသောအဓိပ္ပာယ်ကို ပိုင်းခြားထားသော်လည်း၊ ၎င်းသည် အားကြီးသော စစ်သည်များ သို့မဟုတ် စစ်ဘုရင်များကို ရည်ညွှန်းခြင်းဖြစ်နိုင်ချေရှိသည်။

ဤကျမ်းပိုဒ်တွင်၊ မောရှေသည် ဤကိုယ်ကြီးမားသောသူကို "ရှေးခေတ်သူရဲကောင်းများ၊ ကျော်ကြားသူများ" အဖြစ် အတိအကျဖော်ပြခဲ့သည်။ ဟေဗြဲဘာသာဖြင့် “သူရဲကောင်းများ” သို့မဟုတ် *hagiborim* (הַגִּבֹּרִ֛ים) ဟူသော ဝေါဟာရသည် စစ်သူရဲများ သို့မဟုတ် အစွမ်းထက်သောစစ်သားများကို ကိုယ်စားပြုသည်။ ဤအခြေအနေတွင်၊ ကိုယ်ကြီးမားသောသူ၏ စစ်ရေးအရ ကျော်ကြားမှုကိုအပြု သဘောဖော်ပြခြင်းမဟုတ်ကြောင်း နားလည်သင့်သည်။ ဤအမျိုးသားများသည် ၎င်းတို့၏စစ်ပွဲများနှင့် အကြမ်းဖက်မှုများကြောင့် ၎င်းတို့ပတ်ဝန်းကျင်ရှိလူများကို ထိတ်လန့်စေသောကြောင့် လူသိများသည်။ အကြမ်းဖက်မှုသည် ကာဣနသည်သူ၏ညီအာဗေလကိုသတ်သောအခါ စတင်ခဲ့ပြီး၊ ကာဣန၏သားစဉ် မြေးဆက် လာမက်တွင် ဆက်လက်တည်ရှိကာ ကိုယ်ကြီးမားသောစစ်သားများသည် အကြိမ်တိုင်းတွင် အကြမ်းဖက်မှုအန္တာရယ်ပြုကြသောကြောင့် ယခုတွင် ပို၍ကြီးမားသောအတိုင်းအတာသို့ ရောက်ရှိခဲ့ သည်။ အပိုဒ်ငယ် ၅ တွင် ကျွန်ုပ်တို့ဖတ်ရသည်မှာ\_

မြေကြီးပေါ်မှာ လူအပြစ်ကြီး၍၊ သူ၏ စိတ်နှလုံးအကြံအစည်ရှိသမျှတို့သည် အစဉ်မပြတ် ဆိုးညစ်ခြင်းသက်သက်ရှိကြောင်းကို၊ ဘုရားသခင် သိမြင်တော်မူလျှင်၊ (ကမ္ဘာဦးကျမ်း ၆း၅)။

ကိုယ်ကြီးမားသောသူ၏အသွင်အပြင်နှင့်အတူ၊ လူသား၏ဖောက်ပြန်ပျက်စီးမှုသည် လူသားမျိုး နွယ်အပေါ် လုံးဝလွမ်းမိုးသွားသည့် အတိုင်းအတာအထိ ကြီးထွားလာခဲ့သည်။ ရလဒ်အနေဖြင့်၊ အခန်း ငယ် ၆-၇ တွင် ကျွန်ုပ်တို့ဖတ်ရသည်မှာ–

မြေကြီးပေါ်မှာ လူကိုဖန်ဆင်းတော်မူသည်ကို နောက်တရ၍၊ နှလုံးတော်ပူပန်လျက် ရှိတော်မူ၏။ ထာဝရဘုရားကလည်း၊ ငါဖန်ဆင်းသော လူကို၎င်း၊ လူမှစ၍ သားများ၊ တွားတတ်သော တိရစ္ဆာန်များ၊ မိုဃ်းကောင်းကင်ငှက်များတို့ကို၎င်း မြေကြီးမျက်နှာမှာ ငါသုတ်သင်ပယ်ရှင်းမည်။ သူတို့ကို ဖန်ဆင်းသော ကြောင့် ငါနောင်တရသည်ဟု မိန့်တော်မူ၏ (ကမ္ဘာဦး ၆း၆-၇)။

ကိုယ်ကြီးမားသောသူသည် ကိုယ်တော်၏ကမ္ဘာကြီးကို မည်ကဲ့သို့ အကြမ်းဖက်ခဲ့သည်ကို ဘုရားသခင်သိမြင်ခဲ့ပြီး၊ ကမ္ဘာတစ်ဝှမ်း ကြီးမားသောပျက်စီးခြင်းတွင် ဝင်ရောက်စွက်ဖက်ရန် အချိန် တန်ပြီဟု ဆုံးဖြတ်ခဲ့သည်။

နောက်ဆက်တွဲဖော်ပြချက်

ဝမ်းသာဖွယ်ရာမှာ၊ ကမ္ဘာဦး ၆:၁-၈ သည် တရားစီရင်ခြင်းစကားလုံးများဖြင့် အဆုံးသတ်မထား ပါ။ ၎င်းအစား၊ သူ၏ခေတ်ဦးသမိုင်းမှ ဤအပိုင်း၏ကျယ်ပြန့်သောပုံစံများနှင့်အညီ၊ မောရှေသည် အခန်းငယ် ၈ တွင် မျှော်လင့်ချက်ဆိုင်ရာနောက်ဆက်တွဲဖော်ပြချက်ကို ထည့်သွင်းခဲ့သည်။ အပြစ်၏ ဖောက်ပြန်ပျက်ဆီးမှုကြောင့် လူသားများကို ဖျက်ဆီးပစ်ရန် ဘုရားသခင်ဆုံးဖြတ်ထားသော်လည်း၊ မျှော်လင့်ချက် ပေးဆောင်သူတစ်ဦးရှိသည်\_

နောဧမူကား ထာဝရ ဘုရားစိတ်တော်နှင့် တွေ့သောသူ ဖြစ်သတည်း (ကမ္ဘာဦးကျမ်း ၆း၈)။

ဤစကားအနည်းငယ်ဖြင့်၊ မောရှေသည် ဘေးအန္တာရယ်နှင့် လွတ်မြောက်ခြင်းဆိုင်ရာမျှော်လင့် ချက်တို့၏အခြေအနေကို အဆုံးသတ်ခဲ့သည်။ ရက်စက်ကြမ်းကြုတ်ပြီးအပြစ်ရှိသော လူသားများကို ရေလွှမ်းမိုးခြင်းအားဖြင့် ဖျက်ဆီးခြင်းသည် နောင်လာနောက်သား မျိုးဆက်များအတွက် ကယ်တင်ခြင်း ကို ဖြစ်ပေါ်စေပါသည်။

ကမ္ဘာဦး ၄:၁–၆:၈ ပါ စာပေဖွဲ့စည်းပုံများကို ကျွန်ုပ်တို့၏စူးစမ်းလေ့လာချက်များအရ၊ ကမ္ဘာဦး ကျမ်းပါ ဤအခန်းများသည် အဓိကပြဿနာနှစ်ခုအပေါ် အာရုံစိုက်ထားသည်ကို တွေ့ရသည်\_ဦးစွာ၊ ကာဣနနှင့် သူ၏သားမြေးများလက်ထက်၌ ဘုရားသခင်ကို ပုန်ကန်သောသူတို့ထံမှ အကြမ်းဖက်မှု အန္တာရယ်အပေါ် အာရုံစိုက်ကြသည်။ ဒုတိယ၊ ဘုရားသခင်နှင့်ကိုယ်ကြီးမားသောသူတို့၏ လက်ထက် တွင် အပြစ်ရှိသူများထံမှအန္တာရယ်ကို အာရုံစိုက်ကြသည်။ သို့သော် ဖြစ်ရပ်နှစ်ခုစလုံးတွင်၊ နောဧအမည် ရှိသော ရှေသ၏အထူးသားတော်တစ်ပါးအားဖြင့် ဘုရားသခင်သည် ကယ်တင်တော်မူမည်ဟု မောရှေ ဖော်ပြခဲ့သည်။

ယခု ကျွန်ုပ်တို့သည် ကမ္ဘာဦးကျမ်းတွင်ရှိသောဤအပိုင်း၏ အခြေခံဖွဲ့စည်းပုံနှင့် အဓိက အကြောင်းအရာများကို တွေ့မြင်ရပြီးနောက်၊ ဒုတိယမေးခွန်းကို မေးရမည့်အနေအထားတွင်ရှိနေပါ သည်။ ဤအခန်းများ၏ မူလအဓိပ္ပာယ်သည် အဘယ်နည်း။ မောရှေသည် ဣသရေလလူများကို အီဂျစ်ပြည်မှကတိတော်ပြည်သို့ ပို့ဆောင်စဉ် မည်သည့်အရာကို သူတို့အား ဆက်သွယ်ပြောဆိုနေ သနည်း။

မူလအဓိပ္ပါယ်

ရှေးဦးခေတ်သမိုင်းမှဤအပိုင်း၏ မူလအဓိပ္ပာယ်ကိုနားလည်ရန်၊ ၎င်းသည် ကိစ္စနှစ်ခုကို ထည့်သွင်းစဉ်းစားရန် ကူညီပေးလိမ့်မည်\_ ဦးစွာ၊ မောရှေသည် သူ၏ခေတ်ဦးသမိုင်း၏ဤအပိုင်းကို ဣသရေလ၏ အတွေ့အကြုံနှင့် မည်သို့ချိတ်ဆက်ထားသည်ကို ကျွန်ုပ်တို့ မြင်တွေ့ရမည်ဖြစ်သည်။ ဒုတိယ၊ မောရှေ၏မူလဣသရေလလူမျိုး စာဖတ်သူများအတွက် ဤချိတ်ဆက်မှုများ၏ သက်ရောက်မှု များကို ကျွန်ုပ်တို့ ရှာဖွေပါမည်။ မောရှေသည် ဤအခန်းများကို သူဦးဆောင်နေသည့် ဣသရေလလူမျိုး ၏အတွေ့အကြုံများနှင့် မည်သို့ချိတ်ဆက်ပုံတို့ကို ဦးစွာကြည့်ကြပါစို့။

ဆက်သွယ်မှုများ

မောရှေသည် ဣသရေလလူမျိုးကြုံတွေ့ခဲ့ရသော အကြမ်းဖက်မှုအတွေ့အကြုံများနှင့်ပတ်သက် ၍ ကနဦးလူ့သမိုင်း၏ အကြမ်းဖက်မှုများကိုဖော်ပြခြင်းဖြင့် သူ၏ခေတ်ဦးသမိုင်း၏ ဤအခန်းများကို ဆက်စပ်ဖော်ပြခဲ့သည်။ ထိုသို့လုပ်ဆောင်ခြင်းဖြင့်၊ ဣသရေလကြုံတွေ့နေရသော ပြဿနာများသည် ရှေးခေတ်ကာလ၏ပြဿနာများနှင့် အလွန်ဆင်တူကြောင်း ထောက်ပြသည်။

ယခု၊ မောရှေသည် ဤဆင်တူမှုများကို မည်သို့ဖြစ်ပေါ်ခဲ့သည်ကိုလေ့လာရန်၊ ကမ္ဘာဦးကျမ်း ၄:၁–၆:၈ ၏ အဓိကအပိုင်းနှစ်ပိုင်းကို နောက်တစ်ကြိမ် ပြန်ကြည့်ပါမည်။ အခန်းကြီး ၄-၅ တွင် ပထမအဖြစ်အပျက်ဖြစ်သော အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်နှင့် ၆:၁-၈ တွင် ဒုတိယအဖြစ်အပျက်ဖြစ်သည့် နောက်ပိုင်းအကြမ်းဖက်မှုနှင့် လွတ်မြောက်ခြင်းမျှော်လင့်ချက်တို့ ဖြစ်သည်။ ကမ္ဘာဦးကျမ်း ၄–၅ သည် ဣသရေလလူမျိုး၏အတွေ့အကြုံနှင့် မည်သို့ဆက်စပ်သည်ကို ဦးစွာကြည့်ကြပါစို့။

ကနဦးအကြမ်းဖက်မှုနှင့် မျှော်လင့်ချက်

ကမ္ဘာဦးကျမ်း ၄–၅ တွင် ဆိုးသွမ်းသူနှင့် ဖြောင့်မတ်သူများ၏ ဝိသေသလက္ခဏာများကို ကြည့် သောအခါ၊ မောရှေသည် ကာဣနနှင့် သူ၏မိသားစုကို အီဂျစ်လူမျိုးများနှင့် ဆက်စပ်၍ကြည့်နိုင်စေရန် သူ၏စာဖတ်သူများအား ဤအကြောင်းအရာကို ပုံဖော်ခဲ့ကြောင်း ထင်ရှားလာသည်။ သို့မှသာ ဖြောင့် မတ်သော အာဗေလ၊ ရှေသနှင့် ရှေသ၏မျိုးဆက်တို့ကို ဘုရားသခင်၏လူများအဖြစ် ဆက်စပ်၍ကြည့် နိုင်မည်ဖြစ်သည်။ ယခု မောရှေသည် ဤချိတ်ဆက်မှုများကို မည်သို့တည်ဆောက်ခဲ့သနည်း။

ဇာတ်ကြောင်းများ။ ကမ္ဘာဦး ၄:၁-၁၆ တွင်တွေ့ရသော အပြစ်သားကာဣန၏ဇာတ်လမ်းကို ဆန်းစစ်ခြင်းဖြင့် စတင်သင့်သည်။ ဤဇာတ်လမ်းတွင်၊ မောရှေသည် ဣသရေလလူမျိုးအား ဤကျမ်းပိုဒ် ကို ၎င်းတို့၏ကာလနှင့် ချိတ်ဆက်ခွင့်ပြုသည့် အနည်းဆုံးအကြောင်းအရာငါးခုကို အာရုံစိုက်ခဲ့သည်။ ပထမတွင်၊ မောရှေသည် ဤချိတ်ဆက်မှုများဖန်တီးရန် ကာဣနနှင့် အာဗေလတို့၏အလုပ်အကိုင်များကို ဖော်ပြခဲ့သည်။

ကမ္ဘာဦးကျမ်း ၄:၂ တွင်တွေ့ရသော ကာဣနနှင့် အာဗေလတို့၏ ကွဲပြားပုံကို နားထောင်ပါ\_

တဖန်သူ့ညီ အာဗေလေကို ဘွားမြင်လေ၏။ အာဗေလကား သိုးထိန်းဖြစ်၏။ ကာဣနကားလယ်လုပ်သောသူဖြစ်၏ (ကမ္ဘာဦးကျမ်း ၄း၂)။

ဤကျမ်းပိုဒ်ဖော်ပြသည့်အတိုင်း ကာဣနသည် အခြေချစိုက်ပျိုးရေးသမား၊ လယ်သမားတစ်ဦး ဖြစ်ပြီး အာဗေလသည် သိုးထိန်းတစ်ဦးဖြစ်သည်။ ရှေးခေတ်နှင့် ခေတ်သစ်ကာလများတွင်၊ အခြေချနေ ထိုင်သူများ၊ စိုက်ပျိုးရေးအခြေခံသော လူ့အဖွဲ့အစည်းများနှင့် ရွှေ့ပြောင်းနေထိုင်သော သိုးထိန်းများကြား တွင်တင်းမာမှုများ ပေါ်ပေါက်လေ့ရှိသည်။ ကမ္ဘာဦးကျမ်းကိုယ်တိုင်ဖော်ပြသည့်အတိုင်း၊ မောရှေနှင့် ဣသရေလလူတို့သည် အီဂျစ်ပြည်၌ရှိစဉ်တွင် ဤတင်းမာမှုမျိုးသည် ကြီးမားသောအခက်အခဲများကို ဖြစ်ပေါ်စေကြောင်းကို ကောင်းစွာသိရှိခဲ့ကြသည်။ ကမ္ဘာဦးကျမ်း ၄၆:၃၃-၃၄ တွင်၊ ယောသပ်သည် သူ၏ အစ်ကိုများကို အဲဂုတ္တုပြည်သို့ရောက်သောအခါ ဤနည်းဖြင့် သွန်သင်ခဲ့သည်\_

နောက်တခါ သင်တို့ကို ဖါရောမင်းခေါ်၍ သင်တို့သည် အဘယ်သို့ လုပ်ဆောင်တတ်သနည်းဟု မေးတော်မူလျှင်၊ ကိုယ်တော်ကျွန်တော်တို့သည် ဘိုးဘေးနှင့်တကွ၊ ငယ်သော အရွယ်မှစ၍ ယခုတိုင်အောင် သိုးနွားတို့ကို မွေးသောသူဖြစ်ကြပါ၏ဟု လျှောက်ရမည်။ သို့ဖြစ်၍ ဂေါရှင်ပြည်မှာ နေသောအခွင့်ကို ရကြလိမ့်မည်။ သိုး ထိန်းဖြစ်သောသူကို အဲဂုတ္တုလူတို့သည် ရွံရှာတတ်ကြ၏ ဟု အစ်ကိုများ အဘ၏အိမ်သားများတို့ကို ပြောဆို၏ (ကမ္ဘာဦးကျမ်း ၄၆း၃၃-၃၄)

ဤနေရာတွင် ကာဣနသည် လယ်သမားဖြစ်ပြီး အာဗေလသည် သိုးထိန်းဖြစ်ကြောင်း အဘယ် ကြောင့်မောရှေဖော်ပြခဲ့သည်ကို ယောသပ်၏လမ်းညွှန်ချက်များသည် ကျွန်ုပ်တို့ကိုသိမြင်စေသည်။ သူသည် ဣသရေလလူမျိုး စာဖတ်သူများကို စိုက်ပျိုးရေးပညာရှင်ကာဣနနှင့် အီဂျစ်လူမျိုးတို့ကို လည်းကောင်း၊ ဣသရေလတို့ကို ဒုက္ခရောက်နေသောသိုးထိန်းအာဗေလနှင့်လည်းကောင်း ဆက်စပ်၍ ကြည့်စေလိုသည်။

ဤဇာတ်လမ်းနှင့် မောရှေ၏ မူလပရိသတ်ကြားရှိ ဒုတိယဆက်စပ်မှုသည် ကာဣနနှင့် အာဗေလ တို့ပူဇော်သော ယဇ်ပူဇော်မှုပုံစံတွင် ထင်ရှားသည်။ ကမ္ဘာဦးကျမ်း ၄ တွင်ဖော်ပြထားသည့်အတိုင်း၊ ဘုရားသခင်သည် ကာဣန၏ပူဇော်သကာကို ငြင်းပယ်ခဲ့သော်လည်း အာဗေလ၏ပူဇော်သကာကို နှစ်သက်ခဲ့သည်။ ဤပူဇော်သက္ကာများကြားတွင် ဘုရားသခင်အနေဖြင့် ခြားနားရခြင်း၏အကြောင်းရင်း ကို ကမ္ဘာဦး ၄:၃-၄ တွင် အတိအလင်းဖော်ပြထားသည်၊၊ ဤစကားများကို ကျွန်ုပ်တို့ဖတ်ရသည်\_

အချိန်စေ့သောအခါ၊ ကာဣနသည် ထာဝရဘုရားထံ ပူဇော်သက္ကာဘို့၊ မြေအသီးကို ဆောင်ခဲ့၏။ အာဗေလသည်လည်း မိမိသိုးစုတွင် အဦးဘွားသော သားအချို့နှင့်၊ သိုးဆီဥကိုဆောင်ခဲ့၏ (ကမ္ဘာဦးကျမ်း ၄း၃-၄)။

ယဇ်ပူဇော်ခြင်းများကို မောရှေဖော်ပြပုံကို သတိပြုပါ။ အပိုဒ်ငယ် ၃ တွင် ကာဣနသည် “မြေ အသီးအနှံကို ပူဇော်သည်” ဟုဆိုသည်၊ သို့သော် အခန်းငယ် ၄ တွင် အာဗေလသည် “မိမိသိုးစုတွင် အဦးဘွားသော သားအချို့နှင့်၊ သိုးဆီဥကိုဆောင်ခဲ့သည်” ဟုရေးသားခဲ့သည်။ ဤထူးခြားချက်သည် အလွန်အရေးကြီးပါသည်။ ကာဣနသည် မိမိလယ်၌ရှိသော စုဆောင်းရရှိခဲ့သမျှ အသီးအနှံများကို ယူဆောင်လာခဲ့ခြင်းသာဖြစ်သည်။ ဘုရားသခင်အတွက် သူ၏အကောင်းဆုံးသီးနှံများကို မသိမ်းဆည်း ထားသောကြောင့် သူ၏ကိုးကွယ်မှုသည် အမည်ခံသာ ဖြစ်သည်။ သို့ရာတွင် အာဗေလသည် သိုးစုများ၏ သားဦးများ(မောရှေ၏ပညတ္တိကျမ်းအရ အလွန်တန်ဖိုးကြီးသောတိရစ္ဆာန်များ) ထဲမှ ဆူဖြိုးသောအပိုင်း များ (ဓမ္မဟောင်း ပူဇော်သက္ကာအတွက် အလွန်တန်ဖိုးကြီးသော) ကိုယူဆောင်လာခြင်းဖြင့် ဘုရားသခင် ၏တရားတော်ကို စိတ်ရင်းမှန်ဖြင့် ဖြည့်ဆည်းခဲ့သည်။ ကာဣန၏ယဇ်ပူဇော်ခြင်းသည် မရိုးသားသော ဘာသာဓလေ့တစ်ခုထက် အနည်းငယ်ပိုသည်။ သို့သော် ဆန့်ကျင်ဘက်အားဖြင့်၊ အာဗေလသည် ဘုရား သခင်အား စိတ်ရင်းမှန်ဖြင့် ဆည်းကပ်ပူဇော်ခဲ့သည်။

အီဂျစ်နှင့် ဣသရေလလူမျိုးတို့ နောက်ထပ်ဆက်စပ်မှုများကိုပြုနိုင်ရန် မောရှေသည် ကာဣနနှင့် အာဗေလတို့၏ ယဇ်ပူဇော်ခြင်းများကြားမှ ဤခြားနားချက်ကိုအသုံးပြုခဲ့သည်။ မောရှေသည် ထာဝရ ဘုရားအား ယဇ်ပူဇော်လိုသောကြောင့် မောရှေသည် ဣသရေလလူတို့ကို လွှတ်ပေးရန် ဖာရောဘုရင်ထံ ဦးစွာချဉ်းကပ်ခဲ့သည်ကို ကျွန်ုပ်တို့အောက်မေ့သတိရသောအခါ ဤနောက်ခံသည် သိသာထင်ရှားလာ သည်။ ထွက်မြောက်ရာ ၅:၃ တွင် ကျွန်ုပ်တို့ဖတ်ရသည်အတိုင်း၊ မောရှေနှင့် အာရုန်သည် ဖာရောဘုရင် အား ဤစကားများကို ပြောခဲ့သည်–

သူတို့ကလည်း၊ ဟေဗြဲလူတို့၏ ဘုရားသခင်သည် ကျွန်တော်တို့နှင့် တွေ့တော်မူပြီ။ တောသို့သုံးရက် ခရီးသွား၍၊ ကျွန်တော်တို့ ဘုရားသခင်ထာဝရဘုရားအား ယဇ်ပူဇော်ရသောအခွင့်ကို ပေးတော်မူပါ (ထွက်မြောက်ရာ ၅:၃)။

သို့သော်ဖာရောဘုရင်သည် သူတို့၏တောင်းဆိုမှုကို ငြင်းပယ်ခဲ့သည်။ အခန်းငယ် ၄ တွင် မောရှေ မှတ်တမ်းတင်ထားသည့်အတိုင်း ဖာရောဘုရင်သည် သူတို့ကို ဤသို့ဆိုခဲ့သည်\_

အဲဂုတ္တုရှင်ဘုရင်ကလည်း၊ မောရှေနှင့် အာရုန်၊ သင်တို့သည် ဤလူများတို့ကို အဘယ်ကြောင့် အလုပ်ပြတ်စေသနည်း။ အမှုတော်ကို သွား၍ ဆောင်ရွက်ကြဟု မိန့်တော်မူ၏ (ထွက်မြောက်ရာ ၅:၄)။

ထို့ကြောင့် ကာဣနသည်သူ၏ အမည်ခံပူဇော်သက္ကာများဖြင့် ဘုရားသခင်ကို ရှုတ်ချခဲ့သကဲ့သို့၊ အီဂျစ်လူမျိုးများသည် ဣသရေလလူမျိုး၏ဘုရားသခင်အား စစ်မှန်သောဝတ်ပြုခြင်းကို မပြုခဲ့ကြသည် ကို ကျွန်ုပ်တို့သိမြင်ပါသည်။ သို့တိုင်၊ အာဗေလသည် စိတ်ရင်းမှန်ဖြင့် နှစ်သက်ဖွယ်ကောင်းသောယဇ် များကို ပူဇော်သကဲ့သို့၊ ဣသရေလလူတို့သည် ယေဟောဝါ၏စစ်မှန်သောဝတ်ပြုခြင်းကို ရှာဖွေခဲ့ကြ သည်။ ဤနည်းအားဖြင့်၊ မောရှေသည် ကာဣနနှင့် အီဂျစ်ပြည်၊ အာဗေလနှင့် ဣသရေလတို့၏အခြား ဆက်စပ်မှုကို အစပြုခဲ့သည်။ တတိယနည်းမှာ မောရှေသည် ဣသရေလ၏အတွေ့အကြုံနှင့်ဆက်စပ်မှု ကို ဖန်တီးခဲ့ခြင်းသည် လူသတ်မှုပုံစံဖြစ်သည်။ ကာဣနသည် သူ့ညီအာဗေလကိုသတ်ခဲ့သည်၊ အီဂျစ်တွင် ဖြစ်ပွားခဲ့သော ဣသရေလတို့အားသတ်ဖြတ်ခြင်းများကို အောက်မေ့သတိရသောအခါ ဤအဖြစ်အပျက် ၏အဓိပ္ပာယ်သည် ထင်ရှားလာသည်။ ထွက်မြောက်ရာကျမ်း ၁–၂ တွင် အီဂျစ်လူမျိုးများသည် ဣသရေလလူမျိုးအား အလုပ်ပိုလုပ်စေရုံသာမက၊ ၎င်းတို့၏ရင်သွေးငယ်များအပါအဝင် အများအပြား ကို တက်ကြွစွာသတ်ဖြတ်ခဲ့ကြောင်း ကျွန်ုပ်တို့ဖတ်ရသည်။ ဤနည်းဖြင့် မောရှေသည် ကာဣနနှင့် အီဂျစ်လူများကြားသာမက၊ အာဗေလနှင့် ဣသရေလလူတို့ကြားတွင်လည်း ဆက်စပ်မှုများကို တိုးပွား စေခဲ့သည်။

မောရှေသည် ဤဆက်စပ်မှုများကိုဖန်တီးသည့် စတုတ္ထနည်းသည် မြေကြီးပေါ်ရှိကာဣန၏ တည်နေရာကို ဖော်ပြခြင်းအားဖြင့်ဖြစ်သည်။ အာဗေလကိုသတ်ခဲ့သောကြောင့် ကာဣနကို ဘုရားသခင် ကျိန်သည့်အခါ၊ ကိုယ်တော်သည် ကာဣနကို မြေသြဇာကောင်းသောအရပ်မှ နှင်ထုတ်ခဲ့သည်။ ကမ္ဘာဦး ကျမ်း ၄း၁၁-၁၂ တွင် ကျွန်ုပ်တို့ ဖတ်ရသည်မှာ

သို့ဖြစ်၍သင့်ညီ၏ အသွေးကို ခံယူခြင်းငှါ၊ မိမိပစပ်ကိုဖွင့်သော မြေကြီး၏ ကျိန်ခြင်းကို သင်သည် ခံရသောကြောင့်၊ ယခုမှစ၍ မြေ၌လုပ်သောအခါ ပကတိအတိုင်း အသီးအနှံကို မရရ (ကမ္ဘာဦးကျမ်း ၄း၁၁-၁၂)။

ကာဣနသည် သူ၏စိုက်ပျိုးမွေးမြူရေးလုပ်ငန်းတွင် အသီးအနှံအနည်းငယ်သာရရှိမည့်နေရာ များတွင် နေထိုင်ရန် ကျိန်ခံခဲ့ရသည်။ ဤကာဣန၏တည်နေရာဖော်ပြချက်သည် ဣသရေလတို့ကို ခေါ်ဆောင်သွားသောအီဂျစ်ပြည်နှင့်ပတ်သက်သော မောရှေ၏အကဲဖြတ်ချက်နှင့်အလွန်ကိုက်ညီသည်။ တရားဟောရာ ၁၁:၁၀-၁၂ တွင် မောရှေသည် ခါနာန်နှင့် အီဂျစ်အားယှဉ်တွဲပုံကို နားထောင်ပါ\_

သင်တို့သွား၍ ဝင်စားလတံ့သော ပြည်သည် ကား၊ ယာလုပ်သကဲ့သို့ မျိုးစေ့ကြဲ၍ ခြေဖြင့်ရေလောင်း ရသော ပြည်တည်းဟူသော သင်တို့ထွက်လာသော အဲဂုတ္တုပြည်နှင့် တူသည်မဟုတ်။ သင်တို့သွား၍ ဝင်စားလတံ့သောပြည်သည် တောင်များ၊ ချိုင့်များနှင့် ပြည့်စုံ၍ မိုဃ်းရေကိုသောက်သောပြည်၊ သင်တို့၏ဘုရားသခင် ထာဝရဘုရားပြုစု၍ တနှစ်ပတ်လုံး ကြည့်ရှုတော်မူသောပြည် ဖြစ်၏ (တရားဟောရာ ၁၁း၁၀-၁၂)။

ဘုရားသခင်သည် ကာဣနကို ဧဒင်နှင့်ဝေးသောအရပ်၊ လယ်ယာစိုက်ပျိုးရန် များစွာအားထုတ်မှု လိုအပ်သည့် အီဂျစ်ကဲ့သို့သောနေရာသို့ စေလွှတ်ခဲ့သည်။ ဤအချက်သည် မောရှေ၏ဣသရေလစာဖတ် သူများ ကာဣနကို အီဂျစ်လူမျိုးများနှင့် ဆက်စပ်၍ကြည့်ရန် နောက်ထပ်နည်းလမ်းတစ်ခုဖြစ်သည်။

ကမ္ဘာဦးကျမ်း ၄-၅ တွင် ကာဣနနှင့်အီဂျစ်၊ အာဗေလနှင့်ဣသရေလတို့ကို ချိတ်ဆက်ပေးသည့် ပဉ္စမနည်းလမ်းမှာ ကာဣနအားအကာအကွယ်ပေးသည့်အကြောင်းအရာတွင် ဖြစ်သည်။ ကာဣနသည် သူ၏ညီအာဗေလကိုသတ်ခဲ့သော်ငြားလည်း၊ ဘုရားသခင်သည် သူ့အားဘေးအန္တရာယ်မှ ကာကွယ်ပေးခဲ့ သည်။ ကမ္ဘာဦး ၄:၁၅ တွင် ဘုရားသခင်ထံမှ ဤစကားများကို ကျွန်ုပ်တို့ဖတ်ရသည်\_

ထာဝရဘုရားကလည်း သို့ဖြစ်၍ ကာဣနကို သတ်သောသူမည်သည်ကား၊ ခုနစ်ဆသောအပြစ်ဒဏ်ကို ခံရလိမ့်မည်ဟု မိန့်တော်မူပြီးလျှင်၊ (ကမ္ဘာဦးကျမ်း ၄:၁၅)။

ကာဣနသည် လူသတ်သမားဖြစ်သော်ငြားလည်း ဘုရားသခင်သည်ဘေးအန္တရာယ်မှ ကာကွယ် ပေးခဲ့သည်။ တစ်ဖန်၊ ဣသရေလလူတို့ကို အီဂျစ်ပြည်၌ ၎င်းတို့၏ကိုယ်ပိုင်အတွေ့အကြုံနှင့် ဆက်စပ်၍ ကြည့်နိုင်ရန် ဤအဖြစ်အပျက်များကို မောရှေသည်ဖော်ပြခဲ့သည်ကို ကျွန်ုပ်တို့တွေ့မြင်ရသည်။ ဘုရား သခင်သည် အီဂျစ်ကို ကြီးစွာသောကာကွယ်မှုပေးခဲ့သည်။ ၎င်းတို့သည် လူသတ်သူများဖြစ်ကြပြီး ဘုရားသခင်၏တရားစီရင်ခြင်းကို ခံထိုက်သော်လည်း၊ ဘုရားသခင်သည် အီဂျစ်နိုင်ငံအား အထူး ကာကွယ်ပေးတော်မူခဲ့သည်မှာ ကြာမြင့်ခဲ့ပြီဖြစ်သည်။

ထို့ကြောင့်၊ မောရှေသည် ဤခေတ်ဦးကာလနှင့် ဣသရေလ၏ ထွက်မြောက်မှုအတွေ့အကြုံ ကြားတွင် အဓိပ္ပါယ်ရှိသော တူညီချက်များကို အနည်းဆုံးနည်းလမ်းငါးခုဖြင့် အစပြုခဲ့သည်ကို တွေ့မြင်ရ သည်။ အလုပ်အကိုင်၊ ဝတ်ပြုကိုးကွယ်ခြင်း၊ လူသတ်မှု၊ တည်နေရာနှင့် အကာအကွယ်ပေးမှုဆိုင်ရာ စသည့်အကြောင်းအရာများအားလုံးဖော်ပြသည်မှာ မောရှေသည် သူ၏ဣသရေလလူမျိုး စာဖတ်သူများ ကိုကာဣနကိုအီဂျစ်လူမျိုးများနှင့်ပေါင်းသင်းခြင်းနှင့် အာဗေလကို ဘုရားသခင်၏လူများအနေဖြင့် မိမိ ကိုယ်ကိုဆက်စပ်ခြင်းဖြင့် ၎င်းတို့၏ဘဝတွင် ဤဇတ်လမ်းကိုကျင့်သုံးစေလိုသည်။

အပြစ်ရှိသောကာဣန၏ဇာတ်လမ်းတွင် ဖြစ်ပေါ်စေခဲ့သောဆက်စပ်မှုများကို ယခုတွေ့မြင်ရပြီး နောက်၊ ဖြောင့်မတ်သောရှေသနှင့်ပတ်သက်၍ကမ္ဘာဦးကျမ်း ၄:၂၅-၂၆ တွင်တွေ့ရသော တူညီသော ဇာတ်ကြောင်းကို ကျွန်ုပ်တို့လေ့လာသင့်သည်။

ကျွန်ုပ်တို့မြင်ရသည်အတိုင်း၊ မောရှေသည် ရှေသနှင့်သူ၏သားဧနုတ်အကြောင်း သိသာထင်ရှား သောမှတ်ချက်တစ်ခုကို ပေးခဲ့သည်။ ကမ္ဘာဦး ၄:၂၆ တွင် ဤစကားလုံးများကို ကျွန်ုပ်တို့ ဖတ်ရသည်\_

ထိုကာလ၌ ထာဝရဘုရား၏ နာမတော်ကို အမှီပြု၍ကိုးကွယ်စ ပြုကြလေ၏ (ကမ္ဘာဦးကျမ်း ၄:၂၆)။

မောရှေသည် ရှေသနှင့် သူ၏သားနှင့်ပတ်သက်သော ဤအချက်ကို သူ၏စာဖတ်သူများအနေဖြင့် အာဗေလနှင့်သာမက၊ အာဗေလ၏နေရာအစားထိုးသော အာဒံ၏သားရှေသနှင့်လည်း ခွဲခြားသိမြင်နိုင် စေရန် ဖော်ပြခဲ့သည်။

ပထမတွင်၊ ရှေသသည် ဘုရားသခင့်နာမတော်ဖြစ်သော ထာဝရဘုရား ကိုအသုံးပြုခဲ့ပြီး၊ ဤ အသုံးပြုမှုသည် သူ့အား ဣသရေလနှင့်ဆက်စပ်စေသည်။ စိတ်ဝင်စားဖွယ်ကောင်းသည်မှာ၊ မောရှေ လက်ထက်တွင် ထာဝရဘုရား၏နာမတော်သည် ထင်ရှားလာကြောင်း ထွက်မြောက်ရာကျမ်းတွင် ရှင်းလင်းစွာ ဖော်ပြထားသည်။ ဥပမာ၊ ဘုရားသခင်သည် ထွက်မြောက်ရာ ၃:၁၅ တွင် မောရှေအား ဤသို့မိန့်တော်မူခဲ့သည်\_

တဖန်ဘုရားသခင်က၊ သင်တို့ဘိုးဘေးများ၏ ဘုရားသခင်၊ အာဗြဟံ၏ဘုရား၊ ဣဇာက်၏ဘုရား၊ ယာကုပ်၏ဘုရားတည်းဟူသော ထာဝရဘုရားသည်၊ ငါ့ကို သင်တို့ရှိရာသို့ စေလွှတ်တော်မူပြီဟု ဣသရေလ အမျိုးသားတို့အား ပြောရမည်။ ထိုအမည်သည် အစဉ် ငါ့အမည်ဖြစ်၏။ လူမျိုးအစဉ်အဆက်မပြတ် ငါ့ဘွဲ့နာမဖြစ်၏ (ထွက်မြောက်ရာ ၃:၁၄-၁၅)။

သမ္မာကျမ်းစာမှတ်တမ်း၌ ရှေသခေတ်မှစ၍ ယေဟောဝါဟူသောအမည်ကို အသုံးပြုခဲ့ကြောင်း ညွှန်ပြသော်လည်း၊ မောရှေလက်ထက်တွင် ဤအမည်သည် ဘုရားသခင်အတွက် အဓိကအသုံးပြုသည့် အမည်ဖြစ်လာခဲ့သည်။ ဤအကြောင်းကြောင့်၊ မောရှေ၏ဦးဆောင်မှုအောက်တွင် သစ္စာရှိသောဣသ ရေလလူမျိုးတို့သည် ဖြောင့်မတ်သော ရှေသနှင့် ဆက်စပ်နေပေလိမ့်မည်။ သူကဲ့သို့ပင်၊ သူတို့သည် ထာဝရဘုရား၏နာမတော်ကိုလည်း မြတ်နိုးကြသည်။ ဒုတိယနေရာတွင်၊ ဣသရေလလူတို့သည် ဆုတောင်းခြင်း၏ခေါင်းစဉ်အားဖြင့်ရှေသနှင့် ဆက်စပ်နေနိုင်ပါသည်။ ရှေသ၏မိသားစုသည် “ထာဝရ ဘုရား၏ နာမတော်ကို အမှီပြု၍ ကိုးကွယ်စပြုကြလေ၏၊” ဟု မောရှေရေးခဲ့သော ကမ္ဘာဦး ၄:၂၆ တွင် လည်း ဤပုံသဏ္ဍာန်ကိုတွေ့ရသည်။ ဓမ္မဟောင်းကျမ်းတွင်၊ “ထာဝရဘုရား၏နာမတော်ကို အမှီပြု၍ ကိုးကွယ်ခြင်း” သည်မကြာခဏဆိုသလို အခက်အခဲ သို့မဟုတ် လိုအပ်နေချိန်တွင် ဘုရား၏အကူအညီ တောင်းခံခြင်းကို ရည်ညွှန်းသည်။ ဤဖော်ပြချက်တွင် မောရှေသည် သူ၏ခေတ်တွင် ဣသရေလနှင့် ဒုတိယအကြိမ် ဆက်သွယ်မှုပြုခဲ့သည်ကို ကျွန်ုပ်တို့တွေ့မြင်နိုင်သည်။ မောရှေငါးကျမ်းမှကျန်ရှိသောအပိုင်းများသည်၊ အီဂျစ်ပြည်မှထွက်မြောက်ခြင်းတွင် ဣသရေလသည် အကျပ်အတည်းများအတွင်း ရှေသနှင့် ဧနုတ်ကဲ့သို့ ယေဟောဝါထံ အကူအညီတောင်းခဲ့သည်ကို သိရှိရသည်။ ထို့ကြောင့် မောရှေသည် အပြစ်ရှိသောကာဣနနှင့် ဖြောင့်မတ်သူရှေသနှင့်ပတ်သက်သော ဇာတ်ကြောင်းများကို သူ၏ခေတ်ကာလနှင့် တူညီစွာပုံဖော်ထားသည်ကို တွေ့မြင်ရသည်။ အီဂျစ်လူမျိုး များသည် ကာဣနနှင့်တူကြောင်း သူ၏စာဖတ်သူများကို သတိပြုစေလိုသည်။ စာဖတ်သူများကိုယ်တိုင် အာဗေလနှင့် ရှေသတို့နှင့်တူကြောင်းကိုလည်း သူ့အနေဖြင့်မြင်စေလိုသည်။

ဤအခြေခံချိတ်ဆက်မှုများကိုစိတ်တွင်မှတ်သားထားလျှက် ကာဣန၏မျိုးရိုးစဉ်ဆက်နှင့် ရှေသ ၏မျိုးရိုးစဉ်ဆက်ကို ကျွန်ုပ်တို့လေ့လာရန်အနေအထားတွင်ရှိနေပြီဖြစ်သည်။

မျိုးရိုးစဉ်ဆက်များ။ ကျွန်ုပ်တို့မြင်ရသည့်အတိုင်း၊ ဣသရေလလူတို့သည် အီဂျစ်လူမျိုးမတရား သောသူများ၊ ဖြောင့်မတ်သူများနှင့် ဆက်လက်ပေါင်းသင်းနိုင်စေရန် ဤမျိုးရိုးစဉ်ဆက်များကို မောရှေပုံ ဖော်ထားသည်။ သူ၏အဓိကရည်ရွယ်ချက်ကို ထပ်လောင်းဖော်ပြရန်၊ ကမ္ဘာဦး ၄:၁၇-၂၄ သည် အီဂျစ်နှင့် မငြင်းဆိုနိုင်သောပေါင်းသင်းမှုများကို ဆွဲဆောင်သည့်နည်းများဖြင့် ကာဣန၏အမျိုးအနွယ်ကို ဖော်ပြ သည်။ ဤချိတ်ဆက်မှုများကို အနည်းဆုံး နည်းလမ်းခြောက်ခုဖြင့် တွေ့ရသည်။ ပထမ၊ မောရှေသည် ကာဣနကို မြို့တည်ဆောက်သူအဖြစ် အာရုံစိုက်ခဲ့သည်။ ကမ္ဘာဦး ၄:၁၇ တွင် သူရေးခဲ့သည်မှာ\_

ကာဣနသည်လည်း မြို့ကိုတည်၍ (ကမ္ဘာဦးကျမ်း ၄:၁၇)။

အီဂျစ်လူများသည် ကြီးကျယ်သောမြို့တည်ဆောက်သူများဖြစ်ကြောင်း ဣသရေလတို့ ကောင်းစွာသိကြပြီး— အီဂျစ်လူမျိုးများအတွက် မြို့များတည်ဆောက်ခြင်းသည် အီဂျစ်တွင်ကျွန်ခံစဉ် ဣသရေလတို့လုပ်ဆောင်ခဲ့သော အမှုတစ်စိတ်တစ်ပိုင်းဖြစ်သည်။ ဤအကြောင်းကြောင့်၊ ကာဣနနှင့် ပတ်သက်သော ဤစကားများသည် အီဂျစ်လူမျိုးများနှင့် ခိုင်မာသောပေါင်းသင်းမှုကို ဖန်တီးနိုင်လိမ့် မည်။

ဒုတိယ၊ ကာဣန၏မြို့အမည်ကိုလည်း သတိပြုသင့်သည်။ ကမ္ဘာဦး ၄:၁၇ တွင် ဤစကားလုံး များကို ကျွန်ုပ်တို့ ဖတ်ရသည်\_

ကာဣနသည်လည်း မြို့ကိုတည်၍မိမိသား၏ အမည်အလိုက်၊ ထိုမြို့ကို ဧနောက်မြို့ဟု သမုတ်လေ၏ (ကမ္ဘာဦးကျမ်း ၄း၁၇)

မောရှေလက်ထက် ဣသရေလလူမျိုးအတွက်၊ ဤအချက်သည် အီဂျစ်လူမျိုးတို့၏အလေ့အထ တစ်ခုအား အမှတ်ရစေသည်။ ထွက်မြောက်ရာ ၁:၁၁ တွင် မောရှေဖော်ပြသည့်အတိုင်း\_

ထို့ကြောင့်အဲဂုတ္တုမင်းတို့သည်၊ ကျပ်တည်းစွာ နှိပ်စက်ညှဉ်းဆဲစေခြင်းငှါ အအုပ်အချုပ်ခန့်ထားကြ၏။ ဣသရေလလူတို့သည်၊ ဘဏ္ဍာတော်သိုထားဘို့၊ ပိသုံမြို့နှင့် ရာမသက်မြို့ကို တည်ဆောက်ရကြ၏ (ထွက်မြောက်ရာ ၁:၁၁)။

ရာမသက်မြို့သည် ဖာရောဘုရင်ရာမသက်(Rameses)အား ဂုဏ်ပြုသောအားဖြင့် အမည်ပေးခဲ့ သည်။ ကာဣနကဲ့သို့ပင်၊ အဲဂုတ္တုလူတို့သည် မိမိတို့ဂုဏ်အသရေအတွက် မြို့များကို နာမည်ပေးကြ သည်။ ဤနည်းအားဖြင့်၊ ကာဣန၏မျိုးရိုးစဉ်ဆက်သည် ကာဣနနှင့် အီဂျစ်လူမျိုးများကြားတွင် နောက်ထပ်ဆက်စပ်မှုကို ဖြစ်ပေါ်စေသည်။

ကာဣန၏အမျိုးအနွယ်နှင့် အီဂျစ်အကြား တတိယမြောက်ဆက်နွယ်မှုတစ်ခုသည် ကာဣန၏ သားစဉ်မြေးဆက်ဖြစ်သော လာမက်သည် သတ်ဖြတ်ခြင်းကိုဂုဏ်ယူစွာပြုကြောင်း ထင်ရှားလာသည်။ ၄:၂၃ ၌၊ လာမက်သည် မယားများရှေ့တွင် မိမိအတွက်ချီးမွမ်းသီချင်းသီဆိုသည်ကို တွေ့ရသည်\_

လာမက်ကလည်း အာဒနှင့်ဇိလ၊ ငါပြောသံကို မှတ်ကြလော့။  
လာမက်မယားတို့၊ ငါ့စကားကို နားထောင်ကြလော့။  
 ငါ့ကိုထိခိုက်သော လူတယောက်တည်းဟူသော၊ ငါ့ကိုညှဉ်းဆဲသောလူပျိုတယောက်ကို ငါသတ်ခဲ့ပြီ (ကမ္ဘာဦးကျမ်း ၄:၂၃)။

သူ၏ရက်စက်ယုတ်မာမှုများအပေါ် လာမက်၏ဝါကြွားမှုသည် ရှေးဣသရေလလူမျိုးတို့၏ စိတ်တွင် အီဂျစ်လူမျိုးများနှင့်အတူ လာမက်နှင့်ဆက်စပ်နေသင့်သည်။ ရှေးခေတ်အီဂျစ်ကမ္ပည်းစာ အများသည် ဖာရောဘုရင်များနှင့် ၎င်းတို့စစ်တပ်များ၏လူသတ်မှုလုပ်ရပ်များအားချီးမွမ်းသည်ကို ဣသရေလလူမျိုးများ ကောင်းစွာသိရှိထားမည်ဖြစ်သည်။

ကလေးများသေဆုံးခြင်းနှင့်ပတ်သက်ပြီး မောရှေ၏အာရုံစိုက်မှုတွင် စတုတ္ထဆက်စပ်မှုတစ်ခု ထွက်ပေါ်လာသည်။ လာမက်ပြောသောစကားကို တဖန်နားထောင်ကြည့်ပါ။ ၄:၂၃ တွင်တွေ့ရသည်\_

ငါ့ကိုထိခိုက်သော လူတယောက်တည်းဟူသော၊  
ငါ့ကိုညှဉ်းဆဲသောလူပျိုတယောက်ကို ငါသတ်ခဲ့ပြီ (ကမ္ဘာဦးကျမ်း ၄:၂၃)။

ဤနေရာတွင် “လူပျို” ဟုပြန်ဆိုထားသော ဟေဗြဲအသုံးအနှုန်းသည် *yeled*(יֶלֶד) ဖြစ်ပြီး “ယောက်ျားလေး”ဟု ပြန်ဆိုလေ့ရှိသည်။ လာမက်၏သားကောင်များထဲမှတစ်ဦးသည် ကလေးတစ်ဦး ထက် ပိုနိုင်ခြေရှိသည်။ ကျွန်ုပ်တို့အားလုံးသိကြသည့်အတိုင်း၊ ထွက်မြောက်ရာကျမ်း၏ပထမအခန်းတွင်၊ ဖာရောဘုရင်သည် ဣသရေလယောက်ျားလေးများကိုသတ်ပစ်ရန် အမိန့်ပေးခဲ့သည်။ ကာဣန၏ လာမက်ကဲ့သို့ပင်၊ အဲဂုတ္တုလူတို့သည် ခိုကိုးရာမဲ့ဣသရေလအမျိုးကို ဆန့်ကျင်ဘက်ပြု၍ သူတို့၏ ယောက်ျားကလေးများကို တိုက်ခိုက်ခဲ့ကြသည်။

ကာဣန၏မိသားစုနှင့် အီဂျစ်လူမျိုးများကြား ပဉ္စမမြောက်ဆက်စပ်မှုသည် ကာကွယ်မှုကိုတိုး မြှင့်ရန် လာမက်၏တောင်းဆိုချက်တွင် တွေ့ရသည်။ ကမ္ဘာဦး ၄:၂၄ တွင်၊ လာမက်သည် ကာဣနထက် ပင် ပို၍အကာအကွယ်ရသည်ဟု ဆိုသည်\_

ကာဣနသည် ခုနစ်ဆသောတရားကိုရလျှင်၊ အကယ်၍လာမက်သည်၊ အဆခုနှစ်ဆယ် ခုနစ်ဆသော တရားကို ရလိမ့်မည် (ကမ္ဘာဦးကျမ်း ၄:၂၄)။

ဘုရားသခင်သည်သူ့အားကာကွယ်ပေးနေသည်ဟု လာမက်ထင်သကဲ့သို့၊ အီဂျစ်ပြည်မှ ဖာရော ဘုရင်တို့သည် သူတို့၏နတ်ဘုရားများသည် ကာကွယ်ကြောင်း ယုံကြည်ကြသည်။ အမှန်တကယ်တွင်၊ အီဂျစ်လူမျိုးများသည် အန္တရာယ်မှ နှစ်ပေါင်းများစွာကြာအောင်ကာကွယ်မှုများ ပိုမိုရရှိလာသည်မှာ ထင်ရှားလာခဲ့သည်။

ဆဋ္ဌမနေရာတွင်၊ ကာဣနအမျိုးအနွယ်၏ယဥ်ကျေးမှုဆိုင်ရာခေတ်မီမှုကိုသတိပြုသင့်သည်။ ကမ္ဘာဦး ၄း၂၀-၂၂ တွင် ဤကာဣနအမျိုးအနွယ် ညီအစ်ကိုသုံးဦးဖြစ်သော အာဒ၊ ယုဗလနှင့် တူဗလ-ကာဣနတို့အား ဖော်ပြထားပုံကို နားထောင်ပါ\_

အာဒသည်...တဲ၌နေသောသူ၊ သိုးနွားစသည်တို့ကို မွေးသော သူတို့၏ အဘဆရာ ဖြစ်လေသတည်း။ ယုဗလ... စောင်းမျိုး၊ နှဲခရာမျိုးတို့ကို တီးမှုတ်တတ်သောသူ အပေါင်းတို့၏ အဘဆရာဖြစ်လေသတည်း။ တုဗလကာဣနသည် ပန်းတဉ်းသမား၊ ပန်းပဲသမား အပေါင်းတို့၏ဆရာဖြစ်လေ၏ (ကမ္ဘာဦးကျမ်း ၄း၂၀-၂၂)။

ဤစကားများဖြင့်၊ မောရှေသည် ကာဣန၏မိသားစုကို အလွန်ခေတ်မီသောမိသားစုဟု သတ်မှတ်ခဲ့သည်။ အာဒသည် သိုးထိန်းမျှသာမဟုတ်၊ သူသည် တိရစ္ဆာန်မွေးမြူရေးကို တီထွင်ခဲ့သည်။ ယုဗလသည် ဂီတကိုတီထွင်ခဲ့ပြီး၊ တုဗလကာဣနသည် ရှုပ်ထွေးသောသတ္တုပညာရပ်ကို တီထွင်ခဲ့သည်။ မောရှေခေတ် မှဣသရေလများအတွက် ဤဆက်စပ်မှုသည် မေ့ပျောက်ဖို့ရန်အလွန်ခက်ခဲပါလိမ့်မည်။ ဣသရေလဘိုး ဘေးများ၏ ရိုးရှင်းသော ပြောင်းရွှေ့နေထိုင်မှုပုံစံများနှင့် နှိုင်းယှဉ်ပါက အီဂျစ်နိုင်ငံ၏ ယဉ်ကျေးမှုသည် အလွန်ခေတ်မီပါသည်။ မောရှေသည် ကာဣန၏အမျိုးအနွယ်နှင့် အီဂျစ်လူမျိုးတို့ ကြားတွင် သူ၏ စာဖတ်သူများ၏ ဆက်စပ်ခြင်းကိုအတည်ပြုရန် ဤနည်းဖြင့် ကာဣန၏အပြစ်ရှိသော အမျိုးအနွယ်ကို ဖော်ပြခဲ့သည်။

ထို့ကြောင့် မောရှေသည် ကာဣနမျိုးရိုးစဉ်ဆက်နှင့် အီဂျစ်လူမျိုးများကြားတွင် အနည်းဆုံး နည်းလမ်းခြောက်ခုဖြင့် ချိတ်ဆက်ထားသည်ကို တွေ့မြင်ရသည်။ မြို့တည်ဆောက်ခြင်း၊ မြို့များအား အမည်ပေးခြင်း၊ လူသတ်မှုတွင်ဝါကြွားခြင်း၊ ကလေးများကို အကြမ်းဖက်ခြင်း၊ ဘုရားသခင်၏ ကာကွယ်မှုနှင့် ကာဣနမိသားစုရှိ ယဉ်ကျေးမှုဆိုင်ရာခေတ်မီမှုတို့သည် ဤချိတ်ဆက်မှုများကို ဖန်တီးရန် ပုံစံထုတ်ထားသည်။

ယခု ကျွန်ုပ်တို့သည် ကမ္ဘာဦး ၅:၁-၃၂ တွင်တွေ့ရသော ရှေသ၏မျိုးရိုးစဉ်ဆက်ကို လေ့လာ သင့်သည်။ ကျွန်ုပ်တို့မျှော်လင့်ထားသည့်အတိုင်း၊ သူ၏ဣသရေလစာဖတ်သူများအနေဖြင့် မိမိတို့ ကိုယ်ကို ရှေသ၏မျိုးရိုးစဉ်ဆက်နှင့် ခွဲခြားသိရှိနိုင်စေရန် မောရှေသည်ရှေသမျိုးရိုးစဉ်ဆက်ကို တည်ဆောက်ခဲ့သည်။ ဤဆက်စပ်မှုကို အနည်းဆုံး အချက်လေးချက်အ‌ပေါ်တွင် တည်ဆောက်ထား သည်။ ရှေးဦးစွာ၊ ဇီဝဗေဒဆိုင်ရာအဆင့်တွင် ဣသရေလလူမျိုးသည် ရှေသအမျိုးမှဆင်းသက်လာသည် ကိုကျွန်ုပ်တို့သတိပြုသင့်သည်။ ကမ္ဘာဦးကျမ်း ၅:၃၂ တွင် နောဧ၏သားသုံးယောက်၏အမည်များကို ကျွန်ုပ်တို့ဖတ်ရသည်\_

နောဧသည် အသက်ငါးရာရှိ၏။ နောဧ သားကား ၊ ရှေမ၊ ဟာမ၊ ယာဖက်တည်း (ကမ္ဘာဦးကျမ်း ၅:၃၂)။

ရှေမသည် ဣသရေလတို့၏ဘိုးဘေးဖြစ်သောကြောင့် မောရှေအတွက် အထူးအရေးကြီးပါ သည်။ ခေတ်သစ်ဘာသာစကားများတွင် “Semitic” သို့မဟုတ် “Semite” ဟူသောအသုံးအနှုန်းသည် ရှေမမှဆင်းသက်လာသည်။ အခြားသောလူမျိုးများသည် ရှေမအမျိုးအနွယ်မှ ဆင်းသက်လာသော် လည်း၊ ဣသရေလလူမျိုးများသည် ဘုရားသခင်ရွေးချယ်ထားသော အထူးလူမျိုးဖြစ်ပြီး၊ ရှေမ၏အမျိုး အနွယ်မှ ဆင်းသက်ကြသူများဖြစ်သည်။ ထို့ကြောင့် ဤရိုးရှင်းသော ဇီဝဗေဒသဘောအရ၊ မောရှေသည် သူ၏ဣသရေလစာဖတ်သူများကို ရှေသ၏မျိုးရိုးစဉ်ဆက်နှင့် ချိတ်ဆက်ထားသည်။ ရှေသ၏မျိုးရိုးနှင့် ဣသရေလတို့ကြား ဒုတိယဆက်စပ်မှုသည် ရှေသ၏သားစဉ်မြေးဆက်များ၏ ဖြောင့်မတ်ခြင်းအပေါ် အကြိမ်ကြိမ်အာရုံစိုက်မှုတွင် တွေ့ရသည်။ ရှေသ၏အမျိုးအနွယ်အား သစ္စာရှိပြီး ဖြောင့်မတ်သူအဖြစ် သတ်မှတ်ထားသည်။ ဥပမာ၊ ကမ္ဘာဦး ၅:၂၄ အရ\_

ဧနောက်သည် ဘုရားသခင်နှင့်အတူ သွားလာ၏။ နောက်တဖန် သူသည်မရှိ (ကမ္ဘာဦးကျမ်း ၅:၂၄)။

ဟေဗြဲကျမ်းစာတွင် “ဘုရားသခင်နှင့်အတူ သွားလာ၏” ဟုပြန်ဆိုထားသောအသုံးအနှုန်းသည် ဧနောက်နှင့်နောဧကိုသာ ရည်ညွှန်းထားသည်။ သို့ရာတွင်၊ အထူးသဖြင့် တရားဟောရာကျမ်း၌ မောရှေ သည် ဣသရေလအမျိုးအား ထာဝရဘုရား၏လမ်း၌ လျှောက်လှမ်းခြင်းဖြင့် ဧနောက်ကဲ့သို့ ဖြစ်ရမည် အကြောင်း အကြိမ်ကြိမ်ပြောခဲ့သည်။ ဤနည်းအားဖြင့်၊ မောရှေနောက်သို့လိုက်သော သစ္စာရှိ ဣသရေလလူတို့သည် ရှေသ၏မျိုးရိုးနှင့် ခွဲခြားသတ်မှတ်သည့် အခြားအချက်ကို တွေ့ရှိခဲ့ကြသည်။ ၎င်းသည် ဧနောက်ကဲ့သို့ဖြစ်ရန် သူတို့၏ပန်းတိုင်ဖြစ်သည်။ ရှေသ၏မျိုးရိုးစဉ်ဆက်နှင့် ဣသရေလ ၏အတွေ့အကြုံကြား တတိယဆက်နွှယ်မှုသည် ရှေသ၏မျိုးဆက်အရေအတွက်အပေါ် မောရှေ၏ အလေးပေးမှုတွင် တွေ့ရသည်။ ရှေသ၏မျိုးရိုးစဉ်ဆက်တွင်၊ သူ၏သားစဉ်မြေးဆက်များသည် အလွန် များပြားလာသည်ကို ကျွန်ုပ်တို့လေ့လာသိရှိရသည်။ မောရှေသည် ရှေသအမျိုးမှ “အခြားသောသား သမီးများ” မွေးဖွားလာကြောင်းကို ထပ်ခါတလဲလဲပြောခြင်းဖြင့် ရှေသမျိုးဆက်၏ ကိန်းဂဏာန်းများ တိုးပွားမှုကို ဖော်ပြသည်။ သူသည် ဤမှတ်ချက်ကို ကမ္ဘာဦးကျမ်း ၅ တွင် ကိုးကြိမ်ရေးသားခဲ့သည်။ ရှေသ၏အမျိုးအနွယ်မှ အရေအတွက်များကို အလေးပေးဖော်ပြခြင်းသည် မောရှေ၏ဣသရေလ စာဖတ်သူများအတွက် အရေးကြီးသည်။ အကြောင်းမှာ အီဂျစ်ပြည်၌ရှိစဉ်နှင့် ထွက်မြောက်ရာကာလ တွင် ဘုရားသခင်သည် ၎င်းတို့အား ကိန်းဂဏာန်းများစွာကောင်းချီးပေးခဲ့ကြောင်း သိရှိသောကြောင့်ဖြစ် သည်။ စတုတ္ထနေရာတွင်၊ ရှေသ၏မျိုးဆက်နှင့် ဣသရေလလူတို့ကို ချိတ်ဆက်ရန်အတွက် ရှေသမျိုး ဆက်တို့ခံစားရရှိခဲ့သော အသက်တာရှည်ခြင်းကိုလည်း မောရှေအလေးပေးဖော်ပြခဲ့သည်။ ဥပမာ၊ ရှေသ၏သားမြေးဖြစ်သော မသုရှလသည် သမ္မာကျမ်းစာသမိုင်းတွင် မည်သူမဆိုထက် အသက်ပို ရှည်ကြောင်း ကျွန်ုပ်တို့အားလုံးသိကြသည်။ ကမ္ဘာဦး ၅:၂၇ အရ၊ သူသည် ၉၆၉ နှစ် အသက်ရှင်ခဲ့သည်။ အခြားသော ရှေသ၏မျိုးဆက်အများအပြားသည်လည်း အသက်ရှည်စွာ နေထိုင်ခဲ့ကြသည်။ ရှေသအမျိုးအနွယ်၏အသက်တာရှည်ခြင်းအပေါ် မောရှေ၏အာရုံစိုက်မှုသည် အရေးကြီးသည်။ အကြောင်းမှာ မောရှေ၏ပညတ္တိကျမ်းအရ၊ ကတိတော်ပြည်၌ အသက်တာရှည်ခြင်းသည် ဣသရေလ အမျိုး၌ သစ္စာစောင့်သိသူများ၏ ပန်းတိုင်ဖြစ်သည်။ ရှေသ၏သားစဉ်မြေးဆက်များ၏ ရှည်လျားသော အသက်တာကို ညွှန်ပြခြင်းဖြင့်၊ မောရှေသည် ရှေသနှင့်ဣသရေလတို့ကြား နောက်ထပ်ဆက်နွှယ်မှုကို ဖော်ပြသည်။ ထို့ကြောင့် မောရှေသည် သူ၏ခေတ်ပြိုင်ကမ္ဘာလောကနှင့် ခိုင်မာသောဆက်စပ်မှုရရှိရန် အတွက် ရှေးခေတ်သမိုင်းတွင်ရှိသော ကနဦးအကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက် အကြောင်း ရေးသားခဲ့သည်။ ကာဣနနှင့် သူ၏သားစဉ်မြေးဆက်တို့သည် ဣသရေလအပေါ်အကြမ်း ဖက်မှု ကျူးလွန်ခဲ့သော အီဂျစ်လူမျိုးများနှင့် ဆက်စပ်မှုရှိရမည်ဖြစ်သည်။ အာဗေလ၊ ရှေသနှင့် ရှေသတို့ ၏သားမြေးများသည် အီဂျစ်တို့၏အကြမ်းဖက်မှုသားကောင်ဖြစ်ခဲ့ကြသော ဣသရေလလူမျိုး တို့နှင့် ဆက်နွှယ်နေရမည်ဖြစ်သည်။ ဤဆက်စပ်မှုများသည် သူ့သမိုင်း၏ဤအပိုင်းတွင် မောရှေ၏ မဟာဗျူဟာ၏ဗဟိုချက်ဖြစ်သည်။

ကနဦးအကြမ်းဖက်မှုနှင့်မျှော်လင့်ချက်မှတ်တမ်းကို မောရှေသည်မည်သို့ကိုင်တွယ်ခဲ့သည်ကို ယခုကျွန်ုပ်တို့မြင်ရပြီးနောက်၊ ကျွန်ုပ်တို့သည် ကမ္ဘာဦး ၆:၁-၈—နောက်ပိုင်း အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်တို့ကို အကျဉ်းချုံး၍ကြည့်သင့်သည်။

နောက်ပိုင်း အကြမ်းဖက်မှုနှင့် မျှော်လင့်ချက်

မောရှေ ဖော်ပြသည့်လူတို့နှင့်ပတ်သက်၍ ၆:၄ ကို အထူးသဖြင့်ကြည့်ကြပါစို့\_

ဘုရားသခင်၏သားတို့သည်၊ လူသမီးတို့နှင့် ဆက်ဆံ၍ ရသောသားတို့သည်၊ အားကြီးသောသူ၊ ရှေးကာလမှစ၍၊ ကျော်စောသောသူ ဖြစ်ကြ၏ (ကမ္ဘာဦး ၆း၄)။

ကိုယ်ကြီးမားသောသူများသည် ၎င်းတို့၏လုပ်ရပ်များကြောင့်ထင်ရှားကာ၊ အားကြီးသော စစ်သည်များဖြစ်ကြောင်း ကျွန်ုပ်တို့ သတိပြုမှတ်သားခဲ့ပြီးဖြစ်သည်။ သို့သော် ကိုယ်ကြီးမားသော သူနှင့်ပတ်သက်သော အရေးကြီးသောမှတ်ချက်တစ်ခု မောရှေပေးခဲ့သည်ကို သတိပြုပါ။ ကိုယ်ကြီး မားသောသူသည် ရှေးဦးခေတ်ကာလတွင် ကမ္ဘာမြေပေါ်တွင်ရှိခဲ့ပြီး “နောက်ပိုင်းတွင်လည်း” ရှိကြောင်း သူပြောခဲ့သည်။

ရေလွှမ်းမိုးပြီးနောက် အသက်ရှင်နေသော ကိုယ်ကြီးမားသောစစ်သည်များထံ ဤရည်ညွှန်း ချက်ကို ပေါင်းထည့်ခြင်းဖြင့်၊ မောရှေသည် သူ၏ဣသရေလလူမျိုး စာဖတ်သူများကို ၎င်းတို့သည် မကြာသေးမီက သမိုင်းတွင် ကိုယ်ကြီးမားသောသူကို ကြုံတွေ့ခဲ့ရကြောင်း အသိပေးခဲ့သည်။ သမ္မာကျမ်းစာတွင် ကိုယ်ကြီးမားသောသူ ဟူသောအသုံးအနှုန်းကိုဖော်ပြသည့်တစ်ခုတည်းသော အခြားနေရာသည် တောလည်ရာ ၁၃:၃၂-၃၃ တွင်ဖြစ်သည်။ ထိုနေရာတွင်၊ ခါနာန်ပြည်သို့ မောရှေ စေလွှတ်သော သူလျှိုများသည် ကိုယ်ကြီးမားသောသူကိုတွေ့မြင်ခဲ့ကြောင်း သတင်းပို့ခဲ့သည်။ ဤစကားများကို ပြောဆိုခဲ့ကြသည်\_

ငါတို့သွား၍ စူးစမ်းသောပြည်သည် မိမိသား တို့ကို ဖျက်ဆီးတတ်၏။...ကိုယ်ကြီးသော လူအမျိုးအနွယ် အာနကအမျိုး အနွယ်ဖြစ်၍ အလွန်ကြီးမားသော သူတို့ကိုလည်း မြင်ခဲ့ ကြပြီ။ သူတို့ရှေ့မှာ ငါတို့သည် ကိုယ်အထင်တိုင်း နှံကောင်ကဲ့သို့ဖြစ်ကြသည် (တောလည်ရာ ၁၃း၃၂-၃၃)။

ခါနာန်ပြည်သည် အလွန်ကြမ်းတမ်းကာ အန္တာရယ်ရှိသောနေရာတစ်ခုဖြစ်ကြောင်း၊ ခါနာန်ပြည် သားတို့သည်ကိုယ်ကြီးမားသောသူ၊ ရက်စက်ကြမ်းကြုတ်သောစစ်သည်တော်များ ဖြစ်ကြောင်း သစ္စာမဲ့ သောသူလျှိုများသတင်းပို့ကြသည်။ ကံမကောင်းစွာပင်၊ ဤမှတ်တမ်းသည် မောရှေနောက်လိုက်သော ပထမမျိုးဆက်များကို ခါနာန်ပြည်ကိုသိမ်းပိုက်ရန် ဘုရားသခင်၏ခေါ်ခြင်းမှ ရှောင်ဖယ်သွားစေခဲ့သည်။ ဤယုံကြည်ခြင်းကင်းမဲ့မှုကြောင့်ဘုရားသခင်သည် အလွန်စိတ်အနှောင့်အယှက်ဖြစ်ခဲ့ပြီး ပထမမျိုး ဆက်မကွယ်လွန်မီတိုင်အောင် ဣသရေလလူတို့ကို တော၌ရည်ရွယ်ချက်မဲ့လှည့်လည်စေကာ ခါနာန် ပြည်ကိုသိမ်းပိုက်ရန် မျိုးဆက်သစ်များကိုပြင်ဆင်ခဲ့သည်။ မောရှေသည် သူ၏ရှေးဦးခေတ်သမိုင်းနှင့် ဣသရေလအတွေ့အကြုံများကြားတွင် နောက်ထပ်ခိုင်မာသောဆက်နွှယ်မှုကို မည်သို့ဖော်ပြခဲ့သည်ကို ဤအချက်တွင်ကျွန်ုပ်တို့နားလည်နိုင်သည်။ သူသည် သူ၏ဣသရေလလူမျိုး စာဖတ်သူများကို ကမ္ဘာဦး ကျမ်း ၆ ၏ရှေးခေတ်ကိုယ်ကြီးမားသောသူတို့နှင့် ခါနန်ပြည်၏ကြောက်မက်ဖွယ်ကောင်းသော ကိုယ်ကြီး မားသောစစ်သည်များနှင့် ဆက်စပ်စေလိုသည်။ ဤနည်းအားဖြင့်၊ ကမ္ဘာဦး ၆:၁-၈ ပါ အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်သည် ခါနာန်ပြည်ကိုသိမ်းပိုက်ခြင်းဆိုင်ရာအကြမ်းဖက်မှု အန္တာရယ်ကို တိုက်ရိုက်ဖော်ပြသည်။ကမ္ဘာဦး ၄:၁–၆:၈ ၏မူလအဓိပ္ပာယ်ကို ကျွန်ုပ်တို့ဆန်းစစ်ရာတွင် ဣသရေလ၏ခေတ်ပြိုင်အတွေ့အကြုံရှိလူများနှင့်စပ်လျဉ်းသည့် ရှေးဦးစရိုက်လက္ခဏာများကို တွေ့မြင် ရပါသည်။ ယခု ကျွန်ုပ်တို့သည် ဒုတိယမေးခွန်းကို မေးသင့်သည်\_ ကတိတော်ပြည်သို့ မောရှေနောက် လိုက်ကြစဉ် ဣသရေလလူမျိုးအတွက် ဤဆက်စပ်မှုများ၏ အကျိုးသက်ရောက်မှုသည် အဘယ်နည်း။

ပတ်သက်မှုများ

ဣသရေလတို့အားပြောသော မောရှေ၏သတင်းစကား၏အဓိကအချက်ကို နားလည်ရန်၊ ဤအကြောင်းအရာတွင် နှစ်ကြိမ်ပါရှိသော အခြေခံအဖြစ်အပျက်ကို ကျွန်ုပ်တို့သတိရရန်လိုသည်။ ကမ္ဘာဦး ၄:၁–၆:၈ တွင် အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက် အဖြစ်အပျက် နှစ်ခုပါရှိသည်ကို သင်မှတ်မိပါလိမ့်မည်။ ၄:၁–၅:၃၂ သည် ကာဣနနှင့် သူ၏သားစဉ်မြေးဆက်တို့၏ အကြမ်းဖက်မှုကို အာရုံစိုက်ခဲ့သည်။ သို့တိုင်၊ ၅:၂၉ နှင့် ၃၂ တွင် သူ့အားဖြင့် ကယ်တင်ခြင်းရောက်လာ မည်ကို ညွှန်ပြရန် နောဧကိုဖော်ပြထားသည်။ အလားတူပင်၊ ကမ္ဘာဦး ၆:၁-၈ တွင် ဘုရားသခင်၏သား များနှင့် ကိုယ်ကြီးမားသောသူတို့၏ အကြမ်းဖက်မှုကို ဖော်ပြသကဲ့သို့၊ ကမ္ဘာဦး ၆:၈ တွင်ဘုရားသခင် သည် ဤဘေးအန္တာရယ်များမှ လွတ်မြောက်ရန် ရည်ရွယ်ထားကြောင်း နောဧကို တစ်ဖန်ဖော်ပြ သည်။မောရှေနောက်လိုက်သော ဣသရေလလူမျိုးအတွက်၊ ဤအခြေအနေများသည် သတင်းကောင်း ဖြစ်သင့်ပါသည်။ သူတို့အတွက် ဘုရားသခင်လုပ်ဆောင်ပေးခဲ့သောအရာများနှင့် သူတို့အတွက် ကိုယ်တော်လုပ်ဆောင်ပေးမည့်အရာများကို ထုတ်ဖော်ပြသခဲ့သည်။ တစ်ဖက်တွင်၊ ဘုရားသခင်သည် နောဧကိုအသုံးပြု၍ ဣသရေလလူမျိုး၏ဘိုးဘေးများကို ကာဣနမျိုးဆက်လက်မှ ကယ်နုတ်ခဲ့သကဲ့သို့၊ ကိုယ်တော်သည် ဣသရေလလူတို့ကို အီဂျစ်တို့လက်မှ ကယ်နုတ်ရန် မောရှေကို အသုံးပြုခဲ့ပြီးဖြစ်သည်။ တစ်ဖက်တွင်၊ ဘုရားသခင်သည် ရှေးဦးခေတ် ကိုယ်ကြီးမားသောသူတို့လက်မှ ကယ်နုတ်ရန် နောဧကို အသုံးပြုသကဲ့သို့၊ ခါနာန်ပြည်တွင် ကိုယ်ကြီးမားသောသူ၏အန္တာရယ်ကိုခံရစဉ် ဣသရေလလူတို့ကို ကယ်နုတ်ရန် မောရှေကို အသုံးပြုမည်ဖြစ်သည်။

ယခု ကျွန်ုပ်တို့သည် ဖွဲ့စည်းတည်ဆောက်ပုံနှင့် ကမ္ဘာဦး ၄:၁–၆:၈ ၏မူလအဓိပ္ပာယ်ကို တွေ့မြင် ရပြီးနောက်၊ နောက်ဆုံးအကြောင်းအရာဖြစ်သည့် ခေတ်သစ်ကျင့်သုံးမှုကို လေ့လာသင့်ပါသည်။ မောရှေ၏ ရှေးဦးရာဇဝင်၏ဤအပိုင်းနှင့်ပတ်သက်၍ ကျွန်ုပ်တို့၏ခေတ်သစ်ဘဝအသက်တာများတွင် မည်သို့ကျင့်သုံးရန် ဓမ္မသစ်ကျမ်းသည်သွန်သင်ပေးသနည်း။

ခေတ်သစ်ကျင့်သုံးမှု

ပုံမှန်ထုံးစံအတိုင်း၊ ဓမ္မသစ်ကျမ်းသည် ခရစ်တော်၏နိုင်ငံတော်ဆိုင်ရာ အဆင့်သုံးဆင့်နှင့် ပတ်သက်သည့် ဤအကြောင်းအရာများကို မည်ကဲ့သို့ အသေးစိပ်ဖော်ပြထားသည်ကို ကျွန်ုပ်တို့ လေ့လာ ပါမည်\_ ပထမ၊ ဤကမ္ဘာမြေကြီးသို့ ခရစ်တော်ပထမဆုံးကြွလာချိန်၌ ပေါ်ပေါက်ခဲ့သော နိုင်ငံတော်စတင် ခြင်း၊ ဒုတိယ၊ အသင်းတော်၏သမိုင်းတစ်လျှောက်ကျယ်ပြန့်ကာ နိုင်ငံတော်ဆက်လက်တည်မြဲခြင်း၊ တတိယအချက်၊ ခရစ်တော်သည် ကောင်းကင်သစ်နှင့်မြေကြီးသစ်ကို ဘုန်းအသရေဖြင့်ယူဆောင်လာ သောအခါ၊ နိုင်ငံတော်၏ပြီးပြည့်စုံခြင်း ဖြစ်သည်။ ယနေ့ခရစ်ယာန်များနှင့်သက်ဆိုင်သော အကြမ်းဖက် မှုနှင့် လွတ်မြောက်ခြင်းဆိုင်ရာ နည်းလမ်းများကို အပြည့်အဝနားလည်သဘောပေါက်ရန် ခရစ်တော်၏ နိုင်ငံတော်ဆိုင်ရာဤအဆင့်များကို သီးခြားစီဖော်ပြသင့်သည်။ နိုင်ငံတော်စတင်ခြင်းတွင်တွေ့ရသော အကြမ်းဖက်မှုအသွင်အပြင်များနှင့် လွတ်မြောက်ခြင်းဆိုင်ရာမျှော်လင့်ချက်ကို ဦးစွာ ကြည့်ကြပါစို့။

နိုင်ငံတော်စတင်ခြင်း

ခရစ်တော်၏ပထမဆုံးကြွလာတော်မူခြင်း၌ နိုင်ငံတော်စတင်ခြင်းသည် ရှေးခေတ်သမိုင်း၏ အကြမ်းဖက်လောကကို အနည်းဆုံးနည်းလမ်းနှစ်ခုဖြင့် ပြန်လည်အမှတ်ရစေသည်\_ ပထမ မြေကြီးပေါ် ယေရှုရှိစဉ်ခံစားခဲ့ရသော အကြမ်းဖက်မှုများနှင့်ဆက်နွှယ်မှုများ၊ ဒုတိယ မိမိလူတို့ထံ ယေရှုယူဆောင် ပေးခဲ့သော ကယ်တင်ခြင်းနှင့်ဆက်စပ်မှုကို ကျွန်ုပ်တို့ တွေ့မြင်ရသည်။ ပထမဆုံးကြွလာတော်မူခြင်း၌ ယေရှုခံစားရသော ဆင်းရဲဒုက္ခကို ဦးစွာကြည့်ကြပါစို့။

အကြမ်းဖက်မှု

ယေရှုသည် ဤလောက၏နှိပ်စက်ညှဉ်းပန်းခြင်းကို ပုံစံအမျိုးမျိုးဖြင့် ခံစားခဲ့ရသည်ကို ယေရှု၏ အသက်တာနှင့် ရင်းနှီးသူတိုင်းသိကြသည်။ ဖိနှိပ်ခံရသောသူတို့ကို အမှုဆောင်သောအခါ၊ ကိုယ်တော် သည် သူတို့၏ဝမ်းနည်းခြင်းဝေဒနာကို ခံယူတော်မူသည်။ သို့တိုင်၊ ဓမ္မသစ်ကျမ်းအရ ခရစ်တော်အပေါ် ကျူးလွန်ခဲ့သော အကြမ်းဖက်မှု၏အထွတ်အထိပ်သည် လက်ဝါးကားတိုင်ပေါ်တွင် အသေခံခြင်း ဖြစ်ကြောင်း သံသယဖြစ်ဖွယ်မရှိပါ။ သူ၏ခေတ်တွင် ထင်ရှားသည့် အဆိုးဆုံးသောကွပ်မျက်မှုပုံစံကို ခံစားရခြင်းဖြင့်၊ ယေရှုသည် ရှေးဦးခေတ်ကာလမှ ဖြောင့်မတ်သူများ ခံစားခဲ့ရသည်ထက် ပိုဆိုးသော ဝေဒနာကို အမှန်တကယ် ကြုံတွေ့ခံစားခဲ့ရသည်။ လက်ဝါးကပ်တိုင်ပေါ်၌ အသေခံခြင်းသည် ရှေးခေတ် လောက၏အကြမ်းဖက်မှုနှင့် နှိုင်းယှဉ်ရန် သို့မဟုတ် အာဗေလ၏သေခြင်းအားပို၍တိကျစေရန် ယေရှု၏ ဆင်းရဲဒုက္ခကို ဓမ္မသစ်ကျမ်းတွင်တစ်နည်းတစ်ဖုံ ဖော်ပြသည်မှာ အံ့သြစရာမဟုတ်ပါ။ ခရစ်တော်သည် လူဆိုးများ၏လက်၌ အပြစ်ကင်းစင်စွာ ခံရကြောင်း ဟေဗြဲကျမ်းရေးသူသည်သိထားပြီး၊ ထိုအကြောင်း ကြောင့်၊ ခရစ်တော်၏အသေခံခြင်းကို အာဗေလ၏သေခြင်းနှင့် သူ၏စာ ၁၂း၂၃-၂၄ တွင် နှိုင်းယှဉ်ခဲ့ သည်\_

ခပ်သိမ်းသောသူတို့ကို တရားစီရင် တော်မူသော ဘုရားသခင်အထံတော်သို့၎င်း၊ စုံလင်ခြင်းသို့ရောက်သောသူတော်ကောင်းတို့၏ စိတ်ဝိညာဉ်တို့ ထံသို့၎င်း၊ ပဋိညာဉ်တရားသစ်၏ အာမခံတည်းဟူသော ယေရှုထံတော်သို့၎င်း၊ အာဗေလ၏ အသွေးပြောဆိုသောအရာထက်သာ၍ မြတ်သောအရာကို ပြောဆိုသော ဖြန်းဆွတ်ခြင်း၏ အသွေးထံသို့၎င်း ရောက်ကြ၏ (ဟေဗြဲ ၁၂း၂၃-၂၄)။

မောရှေ၏ ရှေးဦးသမိုင်းကို ဤနေရာ၌ရည်ညွှန်းခြင်းသည် ရှင်းပါသည်။ ခရစ်တော်သွန်းသော အသွေးသည် အာဗေလ၏အသွေးထက် သာ၍ကောင်းသော သို့မဟုတ် သာ၍ကြီးသောစကားကို မိန့်တော်မူသည်။ ဆိုလိုသည်မှာ၊ ခရစ်တော်၏အသေခံခြင်းသည် အာဗေလသေဆုံးခြင်းထက် ဘုရား သခင်၏အမြင်တွင် ပို၍အရေးကြီးသည်။ ယေရှု၏သေဆုံးခြင်းသည် သာမန်ဖြစ်ရပ်မဟုတ်ပါ။ ကိုယ်တော်၏အသေခံခြင်းသည် သူ့ကိုယုံကြည်သူတိုင်း၏ကိုယ်စား ခံခြင်းဖြစ်သောကြောင့်၊ မိမိလူတို့၏အပြစ်များကို အပြစ်ခွင့်လွှတ်ပေးသည်။ သို့သော် ၎င်းအပြင်၊ ခရစ်တော်၏အသေခံခြင်း သည် အာဗေလ၏အသွေးထက် ဘုရားသခင်၏တရားမျှတသောအမျက်ဒေါသကို ပို၍လှုံ့ဆော်ပေး သည်။ဤဖော်ပြချက်တွင်၊ ရှေးခေတ်သမိုင်း၏ အကြမ်းဖက်မှုနှင့်ပတ်သက်သော မောရှေ၏မှတ်တမ်းကို ကျွန်ုပ်တို့ဖတ်ရှုသောအခါ၊ မောရှေသည် သူ၏မူလဣသရေလလူမျိုး စာဖတ်သူများအတွက် ဤအခန်း များကို အဘယ်ကြောင့်ရေးခဲ့သည်ကို သာမန်သဘောဖြင့်မမှတ်ယူသင့်ပါ။ ဓမ္မသစ် ရှုထောင့်မှကြည့် လျှင်၊ ရှေးခေတ်သမိုင်းတွင် ဖြောင့်မတ်သူများအပေါ် ကျူးလွန်ခဲ့သော အကြမ်းဖက်မှုများသည် နိုင်ငံတော်တည်ထောင်ချိန်၌ကြုံတွေ့မည့် ခရစ်တော်၏ဆင်းရဲဒုက္ခကို မျှော်လင့်ထားသည်ကို ကျွန်ုပ်တို့ တွေ့မြင်သင့်သည်။

ဓမ္မသစ်ကျမ်းသည် ရှေးဦးအကြမ်းဖက်ကမ္ဘာကြီးနှင့် ခရစ်တော်၏ဆင်းရဲဒုက္ခများကြား မည်သို့ ဆက်စပ်ပုံကို ယခုကျွန်ုပ်တို့တွေ့မြင်ပြီးနောက်၊ နိုင်ငံတော်တည်ဆောက်ခြင်းသည် ကမ္ဘာဦးကျမ်း၏ ဤအပိုင်းကို သက်ရောက်မှုရှိစေသည့် ဒုတိယနည်းလမ်းကို လေ့လာသင့်သည်။ ယေရှုသည် ဤလောက သို့ ယူဆောင်လာခဲ့သည့် လွတ်မြောက်ခြင်းဆိုင်ရာမျှော်လင့်ချက်တွင်လည်း သိသာထင်ရှားသော ဆက်စပ်မှုတစ်ခုတွေ့ရသည်။

ကယ်လွှတ်ခေါ်သွင်းခြင်း

ယေရှုသည် သူ၏လူထုဆိုင်ရာဓမ္မအမှုတော်အများစုတွင် မျှော်လင့်ခြင်းသတင်းကို ဝေငှခဲ့ သည်— ဧဝံဂေလိတရား၊ သူ့နောက်တော်လိုက်သူတို့အတွက် တစ်နေ့တွင် ဘဝ၏ဆင်းရဲဒုက္ခများ ပြီးဆုံး မည်ဟူသော သတင်းစကားဖြစ်သည်။ ဤဧဝံဂေလိသတင်းစကားအပေါ် ယေရှု၏ဆက်ကပ်မှုသည် သူ၏သွန်သင်မှုများတစ်လျှောက်တွင် တွေ့ရသည်။ သို့သော် တောင်ပေါ်တရားတော်တွင် ကောင်းချီးပေး ခြင်းဆိုင်ရာ အဖွင့်ဖော်ပြချက်ဖြစ်သည့် သူ၏သွန်သင်မှုများတွင် ကယ်တင်ခြင်းသတင်းသည် မည်မျှ ထင်ရှားသည်ကို သုံးသပ်ကြည့်ပါ။ သခင်ယေရှုသည် ဤထင်ရှားသောတရားဒေသနာကို စတင်စဉ်တွင်၊ မဿဲ ၅:၁၀-၁၂ တွင် ဤစကားများကို မိန့်တော်မူခဲ့သည်\_

ဖြောင့်မတ်ခြင်းတရားကြောင့် နှောင့်ရှက်ညှဉ်းဆဲခြင်းကို ခံရသောသူတို့သည် မင်္ဂလာရှိကြ၏။ အကြောင်းမူကား၊ ကောင်းကင်နိုင်ငံတော်သည် ထိုသူတို့၏ နိုင်ငံဖြစ်၏။ ငါ့ကြောင့် သင်တို့ကို ကဲ့ရဲ့ညှဉ်းဆဲ၍ မမှန်ဘဲလျက် အပြစ်တကာ တင်ကြသောအခါ၊ သင်တို့သည် မင်္ဂလာရှိကြ၏။ ဝမ်းမြောက်ရွှင်မြူးခြင်းရှိကြလော့။ အကြောင်းမူကား၊ ကောင်းကင်ဘုံ၌ သင်တို့၏ အကျိုးသည် ကြီးလှ ပေ၏ (မဿဲ ၅:၁၀-၁၂)။

ယေရှု၏သွန်သင်ခြင်းအမှုတော်၏ အဓိကအကြောင်းအရာတစ်ခုမှာ ဘုရားသခင်သည် မိမိ လူမျိုးကို စွန့်ပယ်ထားခြင်းမရှိဟူသည့် မျှော်လင့်ချက်သတင်းစကားကို ဤဝမ်းမြောက်ပီတိဖြစ်ဖွယ် အကြောင်းသည် ဖော်ပြ သည်။ တစ်နေ့တွင် ဘုရားသခင်သည် ဆင်းရဲဒုက္ခအပေါင်းမှ သူတို့ကို ကယ်တင်လိမ့်မည်ဟု မျှော်လင့် ချက်ထားရှိရန် သူ၏နောက်လိုက်များအား ယေရှုအားပေးခဲ့သည်။ သို့သော် ယေရှုသည် လွတ်မြောက် ခြင်းဆိုင်ရာမျှော်လင့်ချက်အကြောင်း သတင်းကောင်းကို အပေါ်ယံ မသွန်သင်ခဲ့ပါ—သေခြင်းနှင့် ရှင်ပြန် ထမြောက်ခြင်းအားဖြင့် မိန့်တော်မူထားသည့် ကယ်တင်ခြင်းကို အမှန်တကယ် ပြီးမြောက်စေခဲ့သည်။ ယေရှုသည် ဒါဝိဒ်၏စုံလင်သောသားတော်ဖြစ်သောကြောင့်၊ သူ၏အသေခံခြင်းသည် ဘုရားသခင့်လူမျိုး တို့၏အပြစ်အတွက် အပြစ်ဖြေခြင်းကိုပြု‌ပေးခဲ့သည်။ သူ၏အသေခံခြင်းသည် အပြစ်၏အခကို ပေးဆပ် ပြီးဖြစ်သောကြောင့် သူ၏နောက်လိုက်များသည် သေခြင်းတရားကို ကြောက်လန့်ခြင်းရှိရန်မလိုတော့ပါ။ ဟေဗြဲ ၂း၁၄-၁၅ တွင်ကျွန်ုပ်တို့ဖတ်ရသည် အတိုင်း၊ ယေရှုအသေခံတော်မူခြင်းသည်\_

...ခရစ်တော်သည် အသေခံတော်မူ သောအားဖြင့်၊ သေခြင်းတရားကို အစိုးရသော သူတည်းဟူသော မာရ်နတ်၏ တန်ခိုးကိုချိုးဖဲ့ ဖျက်ဆီး ခြင်းငှါ၎င်း၊ သေဘေးကိုကြောက်၍ တသက်လုံး ကျွန်ခံရသော သူတို့ကို ကယ်လွှတ်ခြင်းငှါ၎င်း၊ ထိုသူငယ်တို့၏ နည်းတူ အသွေးအသားကို ဆောင်ယူတော်မူ၏ (ဟေဗြဲ ၂း၁၄-၁၅)။

ထို့ကြောင့် အကြမ်းဖက်မှုနှင့် လွတ်မြောက်ခြင်းဆိုင်ရာမျှော်လင့်ချက်၏ အဓိကအကြောင်းအရာ များသည် ခရစ်တော်၌နိုင်ငံတော် စတင်တည်ထောင်ခြင်းတွင် အလွယ်တကူကျင့်သုံးသည်ကို ကျွန်ုပ်တို့ တွေ့မြင်ရသည်။ မောရှေသည် ဣသရေလ၏ဘေးအန္တာရယ်များကို အသိအမှတ်ပြုရန်နှင့် ဣသရေလ တို့အား ကယ်နုတ်နိုင်သော ဘုရားသခင်၏တန်ခိုးတော်အကြောင်း သွန်သင်ရန် မောရှေရေးခဲ့သည့် အတိုင်း၊ ခရစ်တော်သည် အကြမ်းဖက်မှုကိုခံခြင်းငှာ၎င်း၊ သူ၏လူများကို ဤလောကရှိဒုစရိုက်၏တန်ခိုး မှ ကယ်တင်ရန်၎င်း ကြွလာခဲ့ကြောင်း ဓမ္မသစ်ကျမ်းသည် ဖော်ပြထားသည်။ဓမ္မသစ်ကျမ်းသည် ယေရှု၏ ပထမဆုံးကြွလာခြင်းအား ရှေးခေတ်သမိုင်းနှင့် ချိတ်ဆက်ပေးသည့်နည်းလမ်းအချို့ကို ယခုကျွန်ုပ်တို့ တွေ့မြင်ပြီးနောက်၊ ဓမ္မသစ်ကျမ်းသည် ခရစ်တော်၏ပထမနှင့် ဒုတိယအကြိမ်ကြွလာချိန်အကြား နိုင်ငံတော်ဆက်လက်တည်မြဲခြင်းအတွက် ဤအပိုင်းကို မည်သို့ကျင့်သုံးသည်ကို သတိပြုသင့်သည်။

ဆက်လက်တည်မြဲခြင်း

ကမ္ဘာဦး ၄:၁–၆:၈ ၏အကြောင်းအရာများပေါ်တွင် နိုင်ငံတော်ဆက်လက်တည်ရှိနေမှုအပေါ် မည်သို့သက်ရောက်ကြောင်း ဓမ္မသစ်ကျမ်းရှင်းပြသည့် အနည်းဆုံးနည်းလမ်းနှစ်ခုရှိပြီး၊ ဤကိုးကားချက် များသည် ခရစ်ယာန်အသင်းတော်နှင့် ကျမ်းစာအပိုင်းကို ကျင့်သုံး‌ရာတွင် အခြေခံလမ်းညွှန်ချက်ပေး သည်။ တစ်ဖက်တွင်၊ ဘုရားသခင်၏လူများအပေါ်တွင် အကြမ်းဖက်မှုများ ဆက်လက်ဖြစ်ပေါ်မည့် အကြောင်း ကျွန်ုပ်တို့သည်မျှော်လင့်သင့်သည်ဟု ဓမ္မသစ်ကျမ်းသည်သွန်သင်ထားပြီး၊ အခြားတစ်ဖက် တွင်မူ ကယ်တင်ခြင်းအတွက် ခရစ်တော်၌ယုံကြည်ခြင်း ဆက်လက်တည်မြဲခြင်းဖြင့် ဤခက်ခဲသော အချိန်များ ကို ကြံ့ကြံ့ခံနိုင်ရန် ကျွန်ုပ်တို့အား တိုက်တွန်းထားသည်။ ခရစ်တော်၏နောက်လိုက်များအပေါ် အကြမ်းဖက်မှုကို ကျွန်ုပ်တို့ မျှော်လင့်သင့်သည်ဟူသောအချက်ကို ဦးစွာသုံးသပ်ကြည့်ကြပါစို့။

အကြမ်းဖက်မှု ဆက်လက်ဖြစ်ပျက်ခြင်း

သူ၏နောက်လိုက်များသည် ဤလောက၏မုန်းတီးမှုနှင့် နှိပ်စက်ညှဉ်းပန်းမှုများကို ခံရမည်ဖြစ် ကြောင်း မကြာခဏယေရှုသွန်သင်ခဲ့သည်။ သို့သော် မဿဲ ၂၃:၃၄-၃၅ တွင်၊ ဤဆင်းရဲဒုက္ခသည် ရှေးဦး ခေတ်တွင် ဖြောင့်မတ်သူ၏ဆင်းရဲဒုက္ခနှင့် ဆက်နွှယ်နေကြောင်းကို ယေရှုကိုယ်တော်တိုင် အာရုံစိုက်ခဲ့ သည်။ ယေရှုသည် ဖာရိရှဲတို့အား ဤသို့မိန့်တော်မူသည်\_

ထို့ကြောင့် ဗျာဒိတ်တော်အချက်ဟူမူကား ပရောဖက်ပညာရှိကျမ်းပြုဆရာတို့ကို သင်တို့ရှိရာသို့ ငါ စေလွှတ်၏။ ထိုသူအချို့တို့ကိုကွပ်မျက်၍ လက်ဝါးကပ်တိုင်၌ သတ်ကြလိမ့်မည်။ အချို့တို့ကို တရားစရပ်၌ ရိုက်၍ တမြို့မှတမြို့သို့ ညှဉ်းဆဲနှင်ထုတ်ကြလိမ့်မည်။ ထို့ကြောင့် ဖြောင့်မတ်သော အာဗေလ၏အသွေးမှစ၍၊ အတွင်းဗိမာန်တော်နှင့် ယဇ်ပလ္လင်၏အကြား၌ သင်တို့သတ်ကြသော ဗာရခိသားဇာခရိ၏အသွေးတိုင်အောင် မြေကြီးအပေါ်၌ သွန်းပြီးသမျှသော သူတော်ကောင်းတို့၏အသွေးသည် သင်တို့ခေါင်းပေါ်သို့ ရောက်လိမ့်မည် (မဿဲ ၂၃း၃၄-၃၅)။

နောက်လိုက်များကို ဤလောကသို့စေလွှတ်သောအခါ ပြင်းထန်စွာညှဉ်းပန်းနှိပ်စက်ခြင်းခံရ မည်ဟု ယေရှုကြိုဟောခဲ့သည်။ သို့သော် ယေရှုသည် ဤကြိုတင်ဟောပြောချက်အား ရှေးဦးခေတ် သမိုင်းနှင့် မည်သို့ချိတ်ဆက်ထားသည်ကိုလည်း သတိပြုပါ။ ကာဣနသတ်ခဲ့သော ဖြောင့်မတ်သော သူအာဗေလ၏ အသွေးသို့တိုင်ရောက်ရှိသွားသော အကြမ်းဖက်မှုပုံစံအတိုင်း သူ၏နောက်လိုက်များ အပေါ် ဖြစ်ပေါ်လာမည့် အကြမ်းဖက်မှုသည် ဆက်လက်ရှိနေဦးမည်ဟု သူဆိုခဲ့သည်။

ယုံကြည်ခြင်း ဆက်လက်တည်မြဲခြင်း

ခရစ်တော်၏နောက်လိုက်များသည် နိုင်ငံတော်တည်တံ့စဉ်အတွင်း နှိပ်စက်ညှဉ်းပန်းခြင်းကို အမြဲ ခံရမည်ကို ကျွန်ုပ်တို့သိရှိလာသောအခါ၊ ခရစ်တော်၌ ကျွန်ုပ်တို့၏ယုံကြည်ခြင်းကို ထိန်းသိမ်းခြင်း၏ အရေးပါမှုကိုလည်း တွေ့မြင်နိုင်သည်။ ဟေဗြဲကျမ်းရေးသူသည် သူ၏ကျမ်းအခန်းကြီး ၁၁ တွင် ဤ အကြောင်းအရာကို ရေးခဲ့သည်။ ၁၁း၄ တွင် ဤစကားလုံးများကို ကျွန်ုပ်တို့ တွေ့ရသည်\_

အာဗေလသည်၊ ကာဣနပူဇော်သောယဇ်ထက်သာ၍ မြတ်သောယဇ်ကို၊ ယုံကြည်ခြင်းအားဖြင့် ဘုရားသခင်အားပူဇော်၏။ ထိုသို့သောယဇ်ကိုပူဇော်၍၊ မိမိဖြောင့်မတ်သည်ဟု သက်သေခံတော်မူခြင်းကို ရလေ၏။ အဘယ်သို့နည်းဟူမူကား၊ သူလှူသောအလှူကို ဘုရားသခင်သည် လက်ခံတော်မူ၏။ သို့ဖြစ်၍၊ အာဗေလသည် သေလွန်သော်လည်း ယခုပင်တရားဟောသေး၏ (ဟေဗြဲ ၁၁း၄)။

ဤကျမ်းပိုဒ်၏ အဓိကအယူအဆမှာ ခေတ်အဆက်ဆက် ခရစ်တော်၏နောက်လိုက်များသည် အာဗေလ၏ပုံသက်သေကို လိုက်နာရမည် ဖြစ်သည်။ အာဗေလ၏ဖြောင့်မတ်ခြင်းသည် သူ၏ဆိုးသော အစ်ကိုထံမှ ဒုက္ခပေးခြင်းခံရသော်လည်း၊ ကျွန်ုပ်တို့ခေတ်တွင်ပင် ယုံကြည်သူတိုင်းလိုက်နာရန် သစ္စာရှိ ခြင်း၏စံနမူနာတစ်ခုအဖြစ် အာဗေလသည်ရပ်တည်နေပါသည်။ ထို့ကြောင့် ရှေးခေတ်သမိုင်းတွင် အကြမ်းဖက်မှုနှင့် လွတ်မြောက်ခြင်းဆိုင်ရာအကြောင်းအရာများသည် ခရစ်တော်၏နိုင်ငံတော် ဆက်လက်တည်တံ့နေချိန်အတွင်း ခရစ်တော်၏နောက်လိုက်များနှင့်လည်း သက်ဆိုင်ကြောင်း တွေ့မြင် ရပါသည်။ တစ်ဖက်တွင်၊ ကျွန်ုပ်တို့သည် ကျွန်ုပ်တို့ခေတ်တွင် အတိုက်အခံများနှင့် အကြမ်းဖက်မှုများကို ခံနိုင်ရည်ရှိသင့်သည်။ သို့သော် အခြားတစ်ဖက်တွင်၊ ကျွန်ုပ်တို့သည် ဤအခက်အခဲများကို ကြံ့ကြံ့ခံပြီး သစ္စာရှိမှသာ ကျော်လွှားနိုင်မည်ဖြစ်သကဲ့သို့၊ ခရစ်တော်သည် တစ်နေ့တွင် ကျွန်ုပ်တို့ကိုကယ်နှုတ် လိမ့်မည်ဟု မျှော်လင့်လျက်ရှိကြသည်။

အကြမ်းဖက်မှုနှင့် ကယ်တင်ခြင်းဆိုင်ရာ အကြောင်းအရာများသည် နိုင်ငံတော်စတင်တည် ထောင်ခြင်းနှင့် ဆက်လက်တည်ရှိမှုအတွင်း မည်ကဲ့သို့ အံဝင်ခွင်ကျဖြစ်နေသည်ကို ကျွန်ုပ်တို့တွေ့မြင် ပြီးနောက်၊ ခရစ်တော်၏နိုင်ငံတော်၏နောက်ဆုံးအဆင့်ဖြစ်သော ဒုတိယအကြိမ်ကြွလာခြင်းကို လေ့လာ သင့်သည်။

ပြီးပြည့်စုံခြင်း

ရိုးရှင်းစွာပြောရလျှင်၊ ခရစ်တော်ပြန်ကြွလာချိန်တွင်၊ ဘုရားသခင်၏လူများအပေါ် အကြမ်းဖက် မှုအဆုံးသတ်ခြင်းကို မြင်တွေ့ရမည်ဖြစ်ပြီး နောက်ဆုံးသောကယ်တင်ခြင်းဖြစ်သည့် ထာဝရကောင်းချီး မင်္ဂလာကို ကျွန်ုပ်တို့သည်ခံစားရမည့်အကြောင်း ဓမ္မသစ်ကျမ်းသည် သွန်သင်ထားသည်။

အကြမ်းဖက်မှုအဆုံးသတ်ခြင်း

အကြမ်းဖက်မှုအဆုံးသတ်ခြင်းသည် ပြီးပြည့်စုံခြင်းဆိုင်ရာ ဓမ္မသစ်ကျမ်းဖော်ပြချက်၏ အဓိက အချက်ဖြစ်သည်။ ခရစ်တော်ပြန်ကြွလာသောအခါ၊ အကြမ်းဖက်မှုအားလုံးကင်းစင်ပြီး၊ ဖန်ဆင်းခြင်း တစ်ခုလုံးအား အသစ်ပြန်လည်ဆန်းသစ်မှုကို ကိုယ်‌တော်သည်ယူဆောင်လာမည်ဖြစ်သည်။ ဗျာဒိတ် ၂၁:၁-၅ တွင် ခရစ်တော်ပြန်ကြွလာခြင်းအကြောင်းနှင့်ပတ်သက်၍ တမန်တော်ယောဟန်ဖော်ပြချက်ကို နားထောင်ပါ\_

ကောင်းကင်သစ်နှင့် မြေကြီးသစ်ကိုလည်း ငါမြင်၏။ အဘယ်သို့နည်းဟူမူကား၊ ရှေးကောင်းကင်နှင့် ရှေးမြေကြီးသည် ရွေ့သွားကြပြီ။...ကောင်းကင်မှကြီးသော အသံကား၊... ဘုရားသခင်သည် သူတို့၏ မျက်စိ၌ မျက်ရည် ရှိသမျှတို့ကို သုတ်တော်မူမည်။ နောက်တဖန် သေဘေး မရှိရ။ စိက်မသာ ညည်းတွားခြင်း၊ အော်ဟစ်ခြင်း၊ ပင်ပန်းခြင်းလည်း မရှိရ။ အကြောင်းမူကား၊ ရှေးဖြစ်ဘူးသောအရာတို့သည် ရွေ့သွားကြပြီ။ ပလ္လင်တော်ပေါ်မှာ ထိုင်တော်မူသောသူကလည်း၊ ငါသည် ခပ်သိမ်းသော အရာတို့ကို အသစ်ဖန်ဆင်းသည်ဟု မိန့်တော်မူ၏ (ဗျာဒိတ် ၂၁:၁-၅)။

နောက်ဆုံး ကယ်တင်ခြင်း

သို့သော် တစ်ချိန်တည်းတွင်၊ ခရစ်တော်၏နိုင်ငံတော်ပြီးပြည့်စုံခြင်းသည် အကြမ်းဖက်မှုကို ရိုးရှင်းစွာဖြင့် အဆုံးတိုင်စေမည်မဟုတ်ပါ။ ကိုယ်တော်ပြန်လာသောအခါ၊ သူ၏လူတို့အား အဆုံးမဲ့ အသက်နှင့် ငြိမ်သက်ခြင်းကို ပေးမည်ဖြစ်သည်။ ကျွန်ုပ်တို့၏ကယ်တင်ခြင်းသည် အပြည့်အဝနှင့် နောက်ဆုံးဖြစ်မည်ဖြစ်သည်။ ဗျာဒိတ် ၂၂:၁-၂ တွင် ကျွန်ုပ်တို့၏နောက်ဆုံးကယ်တင်ခြင်းဆိုင်ရာ ဤ ဖော်ပြချက်ကို ဖတ်ရသည်\_

တဖန် ကျောက်သလင်းကဲ့သို့ ကြည်လင်၍ ဘုရားသခင်နှင့် သိုးသူငယ် ၏ ပလ္လင်တော်ထဲက ထွက်သော အသက်ရေ စီးရာမြစ်ကို ကောင်းကင်တမန်သည် ငါ့အား ပြလေ၏။ မြို့လမ်းမ အလယ်၌၎င်း၊ ထိုမြစ်နှစ်ဘက်၌၎င်းအသက်ပင် ရှိ၏။ ထိုအသက်ပင်သည် အသီးတဆယ့်နှစ်မျိုးကို သီးတတ်၏။ မိမိအသီးကိုလည်း လတိုင်း ပေးတတ်၏။ အရွက်သည်လည်း လူအမျိုးမျိုးတို့၏ အနာရောဂါငြိမ်းစရာဘို့ ဖြစ်၏ (ဗျာဒိတ် ၂၂း၁-၂)။

ခရစ်တော် ဒုတိယအကြိမ်ကြွလာချိန်၌ နောက်ဆုံးလွတ်မြောက်ခြင်းဆိုင်ရာ ဤမျှော်လင့်ချက် သည် ဓမ္မသစ်ကျမ်းတစ်လျှောက်တွင် တွေ့ရသည်။ ၎င်းသည် ခရစ်ယာန်ယုံကြည်ချက်၏ အထွတ် အထိပ်ကို ဖော်ပြသည်။ ကျွန်ုပ်တို့သည် ဤကမ္ဘာကြီး၏စုံစမ်းမှုများနှင့် အခက်အခဲများကို နောင်လာမည့် ကမ္ဘာ၏ အသက်ပေးသည့်အံ့ဖွယ်အရာများဖြင့် အစားထိုးမည့်နေ့ကို တောင့်တပါသည်။ ဆင်းရဲဒုက္ခ သည် ပျော်ရွှင်ခြင်းအတွက် လဲလှယ်ခြင်းခံရလိမ့်မည်။ ရုန်းကန်ခြင်းသည် အောင်မြင်ခြင်းအတွက် လဲလှယ်ခြင်းခံရလိမ့်မည်။ သေခြင်းသည် ထာဝရအသက်အတွက် လဲလှယ်ခြင်းခံရလိမ့်မည်။ ထို့ကြောင့် ဣသရေလလူမျိုးများ ခါနာန်ပြည်သို့ ရှေ့ဆက်သွားရန်အတွက်အားပေးခြင်းအလို့ငှာ ရှေးခေတ်အကြမ်း ဖက်လောကအကြောင်း မောရှေရေးခဲ့သကဲ့သို့၊ ပြီးပြည့်စုံချိန်တွင် ကမ္ဘာသစ်ရောက်လာခြင်းကို တောင့်တရန် ဓမ္မသစ်ကျမ်းသည် ကျွန်ုပ်တို့အားသွန်သင်ထားသည်။ ခရစ်တော်ပြန်ကြွလာသောအခါ၊ သူ့ကိုယုံကြည်သူအားလုံးသည် အကြမ်းဖက်မှု၏အဆုံးသတ်ကိုတွေ့မြင်ရမည်ဖြစ်ပြီး၊ သူတို့သည် ထာဝရကယ်တင်ခြင်းကမ္ဘာသို့ ပြည့်ဝပြီး ဘုန်းကြီးသောကယ်တင်ခြင်းကို အမွေခံကြလိမ့်မည်။

နိဂုံး

ဤသင်ခန်းစာတွင် ကမ္ဘာဦး ၄:၁–၆:၈ တွင်ဖော်ပြထားသော အကြမ်းဖက်ကမ္ဘာကြီး၏ ရှုထောင့် များစွာကို ကျွန်ုပ်တို့လေ့လာထားပါသည်။ ကမ္ဘာဦးကျမ်း၏ဤအပိုင်း၏ဖွဲ့စည်းပုံကို ကျွန်ုပ်တို့ သတိပြု မှတ်သားခဲ့သည်။ ခါနာန်သို့လိုက်သော ဣသရေလလူတို့ကို အားပေးရန် ဤအကြောင်းအရာကို မောရှေ သည် မူလ၌မည်သို့ရေးသားခဲ့သည်ကိုလည်း ကျွန်ုပ်တို့ တွေ့မြင်ခဲ့ရပါသည်။ ထို့ပြင် ခရစ်ယာန်များအနေ ဖြင့် ဓမ္မသစ်ယုံကြည်ခြင်းတွင် ရှေးဦးသမိုင်း၏ဤအပိုင်းကို ကျင့်သုံးရမည်ဖြစ်ကြောင်းလည်း ကျွန်ုပ်တို့ သိရှိခဲ့ရပါသည်။ ကမ္ဘာဦးကျမ်း၏ဤအပိုင်းကို မောရှေသည် ဣသရေလအတွက် မူလရည်ရွယ်ထား သည့်အတိုင်း ကျွန်ုပ်တို့ကြည့်သောအခါ၊ ၎င်းသည် အတိတ်မှတ်တမ်းတစ်ခုမျှသာဖြစ်သည်။ ၎င်းအစား၊ ဘုရားသခင်သည် ရှေးခေတ်ကာလတွင် အကြမ်းဖက်မှုမှ လွတ်မြောက်စေသကဲ့သို့၊ နောက်ပိုင်း မောရှေ ခေတ်တွင် ဣသရေလတို့ကို ကယ်တင်တော်မူသည်နှင့်အမျှ၊ တစ်နေ့တွင် ခရစ်တော်သည် ကျွန်ုပ်တို့ အားလည်း ဤအကြမ်းဖက်ကမ္ဘာမှ ကယ်လွှတ်မည်ဟူသော ကျွန်ုပ်တို့၏မျှော်လင့်ချက်ကို တိုးမြင့်နိုင်သည်။